
Prefaţă 


Aflat în permanenţă în calea intereselor geopolitice ale mai 
marilor (ca număr de locuitori şi teritoriu nu şi ca valoare culturală) 
şi puternicilor vecini spaţiul românesc a fost întotdeauna un fruct 
dorit, de aceea a fost supus furturilor sub diferite forme. Ni s-a furat 
istoria. Ni s-a furat numele. Ni se mai fură încă limba. 

„Avem o istorie multimilenară cum n-o au multe neamuri” 
spunea cu mândrie N. lorga. Aflată însă „în calea tuturor relelor” 
(vorba poetului!) România a tot risipit din bogăția ei multimilenară 
astfel că cei care o vizitează acum văd sărăcia materială de astăzi şi 
nicidecum multimilenara ei bogăţie culturală şi spirituală. Europenii 
par să uite de îndemnul marelui om politic şi jurnalist francez Jules 
Michelet „Popoare din Occident, cultivând de atât de îndelungată 
vreme, departe de barbarie, artele păcii, păstraţi pururea o 
recunoscătoare amintire naţiunilor orientale care, aşezate la 
hotarele Europei, v-au acoperit şi v-au adăpostit de revărsarea 
tătarilor, de armiile turceşti... Popoarele acestea au oprit adeseori în 
loc barbarii, i-au hărțuit adesea. Învinse chiar şi tot vă erau de folos, 
tocind furia duşmanilor lui Dumnezeu prin suferinţele ce le 
îndurau... Cum oare să numesc România? Opt milioane de oameni de 
aceeaşi limbă, de aceeaşi rasă, una din marile naţiuni ale lumii 
trecea neobservată. De ce? Într-asta stă chiar răul nefericirii lor, 
aflați în bătaia valurilor unei mări furioase... Popor născut pentru a 
suferi, natura l-a înzestrat cu două daruri ce-l fac să dăinuie: 
răbdarea, suplețea, făcând laolaltă ca, deşi îngenuncheat, să-şi 
înalțe necontenit fruntea. Fondul acestei rezistenţe nu stă în sumbra 
acceptare a răului... Românul păstrează neştirbit tot ceea ce i-au 
lăsat străbunii: portul, moravurile, limba şi mai cu seamă marele lor 
nume de Români! Nobleţe prea bine dovedită. Limba lor e întru totul 
latină... “(Jules Michelet în 1853: Principatele dunărene). 

Dar probabil purtăm şi noi partea noastră de vină: prea 
nepăsători suntem cu minunatul tezaur cultural moştenit. Nimeni nu 
menţionează că cea mai veche scriere din Europa a fost atestată 
arheologic în 1961î în Transilvania în s. Tărtăria de către Profesorul 
Nicolae Vlassa, de la Universitatea din Cluj. În afară de România, 
Tăbliţele de la Tărtăria, datate 4700 î.e.n., au făcut ocolul lumii 

anglo-saxone (Colin Renfrew, Marija Gimbutas) şi au creat 
dezbateri aprinse pe tot globul. Deşi românii ştiau să scrie acum 7000 
de ani, acest detaliu esenţial nu este nici în ziua de azi, după mai mult 
de 40 de ani, cunoscut publicului românesc. Atâtea detalii ignorate 
despre originea, continuitatea şi, însăşi, existenta poporului român 
dau de gândit. Cine schimbă şi interpretează istoria României? De ce 
nouă milenii, atestate arheologic, de civilizație neîntreruptă pe 
teritoriul României sunt ignorate nu numai în Europa de Vest dar şi 
în România? Cu ce se ocupă istoricii români? Şi reprezentanții 
României peste hotare? Cine promovează cultura multimilenară a 
României? 

În schimb propaganda maghiară din întreaga lume, bazându-se 
pe milioanele de dolari ale lui Soros, finanţează diverse edituri şi 
opinii. Canadianul de origine maghiară Delamaid Darrel răspândeşte 
falsul că la venirea hunilor aceste pământuri erau libere, iar istoricii 
noştri iau apă în gură. „În Elveţia am auzit de la un ambasador 
francez în România (la Lausanne, în noiembrie 1998) că poporul 
român a dispărut timp de 1000 de ani ca să reapară, ca prin 
miracol, în secolul XIV!” remarcă cu amărăciune prof. dr. Maria- 
Luminiţa Rolle de la Universitatea din Edinburgh. „În 1996, când am 
fost la Bucureşti pentru a face cercetări în mitologia tracică la 
Academia Română, spre uimirea mea, mi s-a pus întrebarea de ce 
mă interesează tracii şi dacii, când acesta era subiectul de 
predilecție a lui Ceauşescu, fapt pentru care subiectul trebuie acum 
total ignorat. La rândul meu, mă întreb ce contează 50 de ani de 
comunism în comparaţie cu cele 9 milenii de istorie românească” 
continuă profesoara. Este o tristă constatare. 

De aceea ideea scoaterii de sub tipar a unei lucrări sintetizate 
cu caracter mai mult informativ, care să oglindească acest trecut 
glorios al Neamului, să scoată în prim plan unele furturi evidente ale 
istoriei Neamului sub diferite forme este una binevenită. În special, 
în contextul nihilismului de care dau dovadă mulţi conaţionali de-ai 
noştri în probleme identitare. 


Valeriu Dulgheru 


TEORIA INDO-EUROPEANĂ - PRIMUL FURT AL ISTORIEI 
NOASTRE [1] 


„Civilizația s-a născut acum 13-15 mii de ani 
acolo unde astăzi se găseşte poporul român, 
răspândindu-se apoi atât spre est, cât şi spre 
apus... Patria originară a indoeuropenilor sunt teritoriile 
carpato-danubinano-pontice ”. 

(William Schiler „Unde s-a născut civilizaţia?”) 


Un popor, care nu-şi cunoaşte istoria, este un popor 
pierdut. În realitate popoarele nu dispar fizic. Ele dispar ca 
popor atunci când nu mai au istorie, nu au limbă, când slăbesc 
în plan spiritual, fiind lesne asimilate de alte popoare. 
Întrebarea retorică a multora dintre noi, românii, ar fi: de unde 
venim ca popor? Care sunt rădăcinile de neam? Până unde 
ajung şi se pierd urmele stră-strămoşilor noştri? Este greu de 
răspuns univoc la aceste întrebări. Cu părere de rău istoria în 
această zonă de veşnice interese a diferitor imperii în mare 
parte a depins de cei care au scris-o, de subiectivismul lor, de 
scopurile imperiale ale cotropitorilor şi, mai rar, de materialul 
factologic şi tratarea lui corectă. Pe parcursul existenței 
multimilenare poporului nostru ia tot fost furată istoria. 

Există tot mai multe argumente aduse, în special, de 
străini, că leagănul civilizațiilor ar fi fost spațiul carpato- 
danubian-pontic. Dacă e să acceptăm ipoteza că misterioasa 
Atlantida, cântată de grecii antici, s-a născut şi a dispărut în 
Marea Neagră - succesoarea Mării Sarmatice (dar în sprijinul 
acestei ipoteze vin tot mai multe argumente ale marilor istorici 
ai Greciei Antice şi Egiptului - popoare cu un trecut istoric 
incontestabil), atunci stră-străbunii noştri ar putea fi urmaşii 
direcți ai euro-atlanţilor - populaţie de rasă albă, care a 
supraviețuit scufundării Atlantidei (potopului biblic), 
stabilindu-se în regiunile muntoase ale Carpaților şi Balcanilor. 

După marea migraţiune a euro-atlanților în Est, Vest şi Sud cei 
rămaşi au fost primii lăstari ai unui popor. Încă un argument în 
favoarea acestei ipoteze vine ipoteza lui Robert Ballard, cel 
care a descoperit epava Titanicului, că Potopul descris de 
Biblie ar fi fost localizat pe actualul teritoriu al Mării Negre. 
Conform aceleiaşi ipoteze Marea Neagră ar fi fost până la 
Potop un lac cu apă dulce, mai mic decât actuala Mare Neagră, 
țărmul căreia era locuit. Un cutremur sau probabil alt cataclism 
a rupt fâşia de pământ, care separa Marea Mediterană de acest 
lac, şi apele Mediteranei au inundat micul lac, transformându-l 
în ceea ce este astăzi. În sprijinul acestei idei Ballard arată că 
în anumite zone ale fundului Mării Negre există ape dulci, 
rămăşiţe ale vechiului lac. Membrii echipei lui Ballard susţin 
că actuala Mare Neagră nu a existat în urmă cu 10...15000 de 
ani, aici trăind o civilizație prosperă, căreia îi aparţin 
construcțiile ciudate semnalate de sonar pe fundul apei, 
considerând că aceasta ar putea fi enigmatică dispărută 
Atlantida. 


Sfârşitul Atlantidei şi începutul Potopului 

Profesorul american Michael Robinson de la 
Universitatea Ohio, specialist în inundațiile catastrofale, care 
s-au abătut asupra Pământului din cele mai vechi timpuri, a 
îmbrățişat ipoteza emisă de Robert Ballard, când acesta afirmă 
că potopul a început în bazinul Mării Negre. Făcând cercetări în 
zona actualei Insule a Şerpilor aparatura a înregistrat nişte 
construcții ciclopice stranii, piramide şi citadele ce par 
incredibile pentru zilele noastre. „În cercetările mele m-am 
bazat foarte mult pe textele mistice care arată că toate 
civilizațiile îşi au rădăcinile pe teritoriul patriei 
dumneavoastră şi am avut acces la toate descoperirile făcute în 
România, din acest punct de vedere, descoperiri de care 
românii nici măcar nu au auzit”. De asemenea, mai multe 
surse confirmă că pe Insula Albă (Leuce), care nu este alta 
decât Insula Şerpilor, a fost construit în timpuri preistorice un 
imens templu antic al hiperboreilor închinat lui Apollo ,„... unde 
era locul sfânt de înmormântare al eroilor pelasgi ante- 
homerici” scrie Strabo. Templul lui Apollo era de o mare 
magnificență. În colindele româneşti el apar sub denumirea de 
„Mănăstirea Albă Sfântă” şi „Biserica cea mare cu 9 altare”. 
Rămâi uimit de detaliile care se păstrează în creaţia neamului 
nostru pentru fapte aşa de vechi în istorie: „Într-al Mării negre 
prund, /La dalbele mănăstiri”, descriind-o „cu 9 altare şi cu 9 
jețuri scrise pe cari şeade bunul Dumnezeu (Apollo), cu 
bătrânul (Saturnus), cu maica sfântă (Latona) şi cu Sfânta 
Maria cea mare (Gaea, Rhea), cu sfânta Maria mică (lana, 
Diana, Luna) şi cu Siva Vasilcuţa (Consiva sau Ops-Consiva, 
divinitatea semănăturilor ” (N. Desunşianu). Există şi o legendă 
română despre originea divină a Mănăstirii Albe. „Aici a fost cu 
drept cuvânt locaşul cel sfânt al primelor zori de civilizațiune 
morală în Europa” spune în continuare N. Desunşianu. În sec. 
al XIX! se mai regăseau ruinele acestui templu, care însă 
după 1947 au fost demontate de sovietici, transportate la 
Moscova, unde au dispărut. 

Lăsând la o parte poveştile şi legendele să încercăm să 
modelăm de pe poziţii realiste această ipoteză a celor trei 
savanți americani. Dacă zona actualei Mări Negre ar fi fost un 
mic lac cu apă dulce atunci litoralul lui ar fi putut fi leagănul 
unei civilizaţii, poate şi al legendarei civilizații Atlantida. 
Existenţa într-adevăr a unei inundaţii catastrofale, numită cu 
nume biblic „Potop” ar fi dus la dispariția acestei civilizații. 
Însă o civilizaţie nu poate să dispară totalmente fără urme. 
Existenţa în jurul acelui lac a munţilor Caucaz, Carpaţi şi 
Balcani au reprezentant zone, unde parţial s-au salvat urmaşii 
acelei civilizaţii. Ramura carpatină, probabil, a dat naştere 
civilizației europene, iar cea caucaziană — celei asiatice. 
Această ipoteză confirmă, într-un fel, unicitatea aşa numitei 
rase indo-europene, dar nu că stră-strămoşii europeni ar fi venit 
din Asia. Noţiunii biblice a Potopului şi supravieţuitorului Noe 
cu familia sa salvați cu o arcă pe vârful actualului munte Ararat 
tot i se poate găsi o explicație în acelaşi sens. Noe ar putea fi 
unul din atlanții supraviețuitori din munţii Caucaz. Deoarece 
vechi scrieri arată că urmaşii actualului popor evreu au coborât 
în sud dinspre munții Caucaz atunci una din legendele 
băştinaşilor ar fi putut sta la baza noțiunii biblice a Potopului şi 
supraviețuitorului Noe. Oricum, acesta este un subiect de 
discuţii, iar savanții din diferite domenii, prin cercetările lor, ar 
putea confirma sau infirma aceste lucruri. Ceea ce ar trebui să 
ne îngrijoreze este faptul resemnării noastre. Vin străinii cu 
ipoteze foarte interesante despre trecutul glorios al strămoşilor 
noştri, cercetătorii români însă parcă se tem să abordeze acest 
subiect. Vecinii noştri însă, neavându-le pe ale lor, au făcut şi 
mai fac tot posibilul pentru a şterge orice urme istorice ale 
strămoşilor noştri, a minimaliza rolul lor în civilizația 
europeană, a le însuşi pe cele ale strămoşilor noştri, cu alte 
cuvinte a ne fura istoria. 

Încerc să descriu încă un argument în favoarea ipotezelor 
înaintate mai sus de către cercetătorii americani. „La mijlocul 

anilor 80 autorităţile centrale de la Bucureşti au pornit 
făurirea marelui canal Dunăre-Bucureşti. Săpând vre-o 5-6 m 
în adâncime, cupele excavatoarelor au început să scoată tot 
felul de resturi vegetale. Arheologii chemaţi de la Bucureşti au 
constatat că la o adâncime de 15-25 m se găsea o...pădure 
preistorică. Nisipul, care o acoperise, conservase foarte bine 
lemnul copacilor. Specialiştii au descoperit soiuri vechi de 
stejar, fag, gorun şi tei. Analiza carbon a arătat că nisipul, 
care acoperise pădurea de foioase, avea o vechime cuprinsă 
între 10000 — 12000 de ani, ceea ce înseamnă că pădurea în 
sine era mult mai veche (cam aceeaşi perioadă figurează şi în 
ipotezele enunțate de savanții americani prezentate mai Sus). 
Mai este o problemă greu de explicat: cum şi de unde a apărut 
această cantitate uriaşă de apă, care a acoperit cu o adâncime 
de cca 100 — 150 metri teritorii imense de uscat? O ipoteză ar 
fi topirea ghețarilor şi creşterea nivelului mării Mediterane 
mult peste nivelul normal”. O altă ipoteză, care merită toată 
atenția, este a paleontologului şi biologului bucureştean Codrin 
Niculescu. Domnia sa a observat că în basoreliefurile şi 
scrierile foarte vechi nici un popor din antichitate nu 
menţionează Luna, celebrul astru al nopţii. „Mai mult ca sigur 
că, în momentul în care Terra a primit Luna, Pământul întreg a 
cunoscut activitatea dezastruoasă a marilor valuri. E posibil ca 
pe Argeş să avem de-a face cu un val imens, nu cu o inundație 
catastrofală” menţionează savantul Niculescu. În sprijinul 
teoriei sale dl Niculescu aduce lipsa aproape completă a 
sedimentelor de animale marine pe linia pe care se întinde 
pădurea preistorică. Această ipoteză merită toată atenția cu atât 
mai mult că ultimele cercetări efectuate în lume demonstrează 
că luna se îndepărtează încet de pământ. Deci, ar putea fi 
valabilă şi ipoteza că luna nu a fost întotdeauna satelit al 
Pământului. Oricum, aceste ipoteze, care scot în prim plan rolul 
deosebit de important al strămoşilor noştri în apariția 

civilizaţiei, cel puţin pe continentul european, merită toată 
atenția specialiştilor în domeniu. 

Profesorul Robert Ballard afirmă că pe teritoriul actualei 
Românii ar fi existat fantastica Atlantidă şi că cetăţile 
descoperite în munţi nu sunt decât rămăşiţe din străvechea 
civilizație, după scufundarea acesteia. Mai mult, suprapune 
această ipoteză cu cea a originii Potopului, punând egalitate 
între cele două evenimente. Biblia vorbeşte despre un mare 
potop, căruia nu i-a supravieţuit decât Noe şi familia sa. 
Analizând scrierile vechi ale fiecărui popor european constatăm 
că la fiecare găsim câte un potop, în urma căruia s-au salvat 
foarte puţini. Interesant este faptul că şi legendele româneşti 
vorbesc, la rândul lor, despre diverse inundaţii catastrofale, dar 
cine să ia seamă de nişte poveşti. „Ceea ce oamenii au numit 
Noe şi familia sa, au fost, în fapt, singurii atlanți care au 
supraviețuit cataclismului. lar arca a fost construită din lemn 
de cedru la dumneavoastră, în România, locul unde a început 
şi marea inundație a Pământului” afirmă în continuare 
profesorul Michael Robinson. lată că un străin încearcă să țină 
seama de aceste „poveşti. Se pare că de aceeaşi părere era şi 
marele poet naţional Mihai Eminescu, care scrie o poezie, 
dedicată religiei strămoşeşti, încercând să arate oarecum 
rădăcinile credinţei dacilor în nemurire: 

“Din Fundul Mării Negre,din înalte-adânce hale 

Dintre stânce arcuite, din gigantice portale 

Oastea zeilor Daciei în lungi şiruri au ieşit... 

Zeii Daci ajung la marea, ce deschide-a ei portale, 

Se reped pe trepte nalte şi cobor în sure hale”. 

Cu aceleaşi argumente vine un alt cercetător american 
William Schiler în lucrarea sa „Unde s-a născut civilizația?" 
[2], Civilizaţia s-a născut acum 13-15 mii de ani acolo unde 
astăzi se găseşte poporul român, răspândindu-se apoi atât spre 
est, cât şi spre apus...Patria originară a indoeuropenilor sunt 

teritoriile  carpato-danubinano-pontice”. „România este 
leagănul tuturor civilizațiilor. Pământul Ardealului este 
„Grădina Maicii Domnului” şi locul de unde au plecat cele 12 
triburi în lume” scrie cercetătorul român Teodor Filip. 

Este arhicunoscută opinia despre rădăcinile indoeuropene 
ale civilizațiilor Terrei. Prin discursul său din 2.02.1786, în care 
afirma afinitățile lingvistice dintre sanscrită, greacă şi latină, 
cercetătorul britanic William Jones (1746-1794) a semnat actul 
de naştere a ideii indo-europene, care este una discutabilă. 
Acelaşi lucru îl menționează şi cercetătorul R. Carroux [3]. 
„Albii, supraviețuitori ai marelui Potop, de pe podişul 
Iranului au emigrat spre occident în jurul anului 9000 î.Hr. sub 
diferite nume de arieni, chiar celți...” Aceeaşi ipoteză este 
prezentată în harta, elaborată de Institutul de Studii a Lumii 
Străvechi (Princeton University Press. USA). Este, de fapt, 
primul furt al istoriei noastre multimilenare. Totuşi este o 
teorie, un punct de vedere, care însă are părțile sale slabe, care 
pot fi atacate. 

„Teoria că indo-europenii au devenit autohtoni aici este 
lipsită de temei istoric şi documentare ştiinţifică 
paleoantropologică şi arheologică” menționează cercetătoarea 
română G. Crăciun [4]. Iată argumentele altor savanţi. 
“Spaţiul, din care au pornit indo-europenii, este situat între 
Valea Dunării, Marea Egee şi Marea Neagra” spune 
cunoscutul cercetător german Bosch Gimpera. Acelaşi lucru îl 
spune şi cunoscutul arheolog american Gordon W. Childe 
“Locurile primare ale dacilor trebuie căutate, deci, pe 
teritoriul României. Într-adevar, localizarea centrului principal 
de formare şi extensiune a indo-europenilor trebuie să fie 
plasată la nordul şi sudul Dunării.” Cunoscutul istoric român I. 
C. Drăgan îşi pune în mod logic întrebarea [5]. „Nu vedem de 
ce tocmai Europa, care a creat cea mai frumoasă, mai 
profundă şi mai răspândită civilizație din câte s-au perindat pe 
Pământ, să nu fi generat oameni, să nu fi produs culturi cu 


13 


propriile-i mijloace decât sub influența unor popoare venite de 
undeva, adică din altă parte” „În mileniul VI Autohtonii în 
spațiul  carpato-balcanic-dunărean dezvoltase o cultură 
materială şi spirituală din cele mai avansate din Europa 
pentru acele timpuri, cu mult înainte de amestecul lor cu 
păstorii veniți din est” (|. Maxim. [6]). „Cum civilizația 
neolitică e o creaţie a oamenilor de aici, celelalte elemente 
nefiind decât o suprapunere şi o completare” menționează 
marele istoric român Nicolae Iorga despre indo-europenizarea 
autohtonilor. Iată că în zilele noastre (1981) sub egida 
Institutului de studii Indo-europene de la Lyon s-a publicat 
lucrarea lui Jean Haudry, în care este citat P. Bosch Gimpera, 
care afirmă că „..formarea popoarelor indo-europene se află în 
zona de naştere a culturii danubiene” şi Diakonoff care spune 
că „centrul ariei indo-europene comune era o parte a 
Balcanilor şi a Carpaților, de exemplu, lângă Porțile de fier 
ale Dunării”. Aceste afirmații nu sunt singulare şi 
întâmplătoare. Papus afirma că Rama şi tribul său au plecat de 
la Marea Neagră spre actualul habitat India pe la 6000 î.Hr. sau 
după poziția constelațiilor pe la 8500 îHr. Despre acelaşi lucru 
vorbesc noile teorii ale savanților americani (a căror punct de 
vedere pare să fie mai plauzibil) M. Robinson, R. Ballard, W. 
Ryan şi W. Pitman - care susţin teoria unui potop în zona 
Mării Negre şi care a determinat exodul populației în arealul de 
locuire a indo-europenilor. De asemenea, Rudolf Steiner 
susţinea că „Civilizaţia megalitică şi cultul druizilor provine de 
la Marea Neagră”. 

Marija Gimbutas [7], specialist american de origine 
lituaniana profesoară la UCLA (Universitatea Californiei, din 
Los Angeles) declară “Romania este vatra a ceea ce am numit 
Vechea Europa, o entitate culturala cuprinsa intre anii 6.500 — 
3.500 i.Hr., axata pe o societate matriarhala, teocratica, 
paşnica, iubitoare si creatoare de arta, care a precedat 
societăţile indo-europene patriarhale de luptători din epocile 

bronzului si fierului”. Pe baza descoperirilor arheologice făcute 
în diverse țări de pe continentul european, ea întocmeşte harta 
de mai jos, intitulată “Vechea Civilizație Europeană ca parte a 
lumii străvechi în perioada maximei sale expansiuni”, mileniul 
al V-lea î.e.n. 

După cum se vede pe această hartă, 7 000 ani în urmă, nu 
există urme de locuire decât în Spaţiul Carpatic şi pericarpatic, 
restul Europei fiind o imensă pată albă. Această concluzie se 
potriveşte perfect cu descoperirile arheologice din Franţa, 
Anglia, Germania şi alte descoperiri în care lipsesc din 
perioada respectivă atât scheletele cât şi olăritul, ceea ce 
dovedeşte absența unor aşezări umane stabile pe acele 
meleaguri. 


<= 


Vechea civilizație Europeană ca parte a lumii străvechi în 
perioada maximei sale expansiuni”, mileniul V î.e.n. 
Ipoteza existenţei unui singur centru de civilizaţie — cea 

indo-europeană este puţin probabilă. „După marele Potop 
universal de acum cca 12000 de ani supraviețuitorii puteau să 
se refugieze pe cele cinci podişuri înalte ale Globului: Iran, 
Himalaia, Abisinia, Munţii Stâncoşi şi Altiplano, de unde s-au 

răspândit rasele albă, galbenă, neagră şi roşie” (R. Carroux. 
[8]). O parte a acestui potop universal istoriceşte şi biblic putea 
avea loc în zona Mării Negre şi supraviețuitorii acestui spațiu 
se puteau salva în munţii Carpaţi şi Caucaz. 

Caucazul ar fi putut da naştere unei ramurii asiatice a 


GAE) 


Artefacte cu o vechime de 18000-45000 de ani 


civilizației, iar Carpaţii — celei europene. „În zona carpato- 
balcanică prezența protoeuropoizilor este uşor explicabilă dat 
fiind că Protoeuropoizii - Cromanioizii formau în Europa 
fondul principal al populaţiei din Paleoliticul superior şi 
Epipaleolitic, fond care nu a putut să nu fie transmis cel puţin 
în parte, populațiilor neolitice "(Olga Necrasov [9]). 

Adevărul este că o populație „nou venită” nu putea 
asimila triburile „aborigenilor neolitici” — triburile indigene, 
despre existența cărora pe aceste pământuri din timpuri 
străvechi ne vorbesc multiplele artefacte (complexul de la 
Hotin cu o vechime de cca 45000 ani, amuletele de la Brânzeni, 
Basarabia (36000 de ani) (Nicolae Chetraru din Basarabia), 
desenele rupestre din peşterile de la Coliboaia, județul Bihor, 
peşterile Chindiei şi Livădiţa de la Coronini, Moldova Nouă, 
care datează o vechime de cca 35000 ani, vestigiile descoperite 
la Mitoc, România (25000 de ani), Cosăuţi, Basarabia (18000 
de ani) descoperită de Ilie Borziac, Orşova, România (11000 de 
ani) şi multe altele [10]. Vechimea acestor artefacte nu poate fi 
contestată. Deci, nu rezistă sub aspect ştiinţific ideea 
provenienței noastre de la indoeuropenii veniți din podişul 
Iranului. 

LEAGĂNUL CIVILIZAȚIILOR EUROPENE SUNT 
CULTURILE HAMANGIA, CUCUTENI, SĂLCUȚA, 
PETREŞTI [11] 


„Înaintea gloriei, care le-a revenit Greciei şi Romei, 
Chiar şi înaintea primelor oraşe din Mesopotamia sau 
templelor de pe malul Nilului, pe Valea Dunării inferioare 
şi la poalele dealurilor balcanice locuia un popor avansat 
pentru vremea sa în domeniile artei, tehnologiei şi 
comerțului la distanţă. Timp de 1.500 de ani, începând 
dinainte de anul 5000 î.H., ei se ocupau de agricultură şi 
construiau adevărate "oraşe", câteva cu nu mai puțin de 
2.000 de edificii. Stăpâneau prelucrarea cuprului, noua 
tehnologie a epocii. Mormintele lor cuprindeau o mare 
diversitate de podoabe de păr şi coliere descoperite într- 
un cimitir, care conține cel mai timpuriu ansamblu de 
obiecte din aur găsite pe tot cuprinsul lumii” 

(„The New York Times” New York. 01.12.2009). 


Ținând cont de faptul că nimic nu apare din nimic, putem 
spune că leagănul civilizaţiilor europene ar fi fost spațiul 
carpato-danubian-pontic, prezentând un veritabil fond local, 
fiind precursorul civilizațiilor Hamangia, Cucuteni, Sălcuţa, 
Petreşti ş.a. Noile timpuri, noile metode utilizate în cercetările 
arheologice au scos la iveală unele frânturi de informații foarte 
interesante despre proveniența neamului nostru, despre urmele 
lăsate în istorie de strămoşii noştri în pofida faptului că multe 
dintre ele au fost distruse intenţionat. Istoria apariției 
civilizaţiilor este un subiect deosebit de important. Cu regret 
părinţii şi noi am învăţat, şi copiii noştri mai învaţă în şcoli 
mult mai multe despre civilizațiile egipteană, greacă, chineză, 
indiană, mesopotamiană ş.a. decât civilizațiile care au constituit 
„baza civilizației europene (o spun străinii!!!” care au luat 
naştere în acest miraculos spațiu carpato-balcano-pontic. 

Harta răspândirii celor mai importante culturi europene 


O analiză sumară demonstrează că marile civilizații ale 
lumii s-au constituit în bazinele marilor fluvii: cea egipteană — 
în bazinul r. Nil; indiană — în bazinul r. Ind; chineza — a r. 
Gange; mesopotamiană — între r. Tigru şi Eufrat. Cu un grad 
mare de adevăr civilizația europeană a luat naştere în bazinul 
hidrografic al Dunării. Oricare ar fi adevărul provenienţei 

civilizației europene cert este că ea a luat naştere în spațiul 

carpato-balcanic-dunărean cca 8000 de ani în urmă. Drept 

argumente vin multiplele mărturii şi dovezi. Cele mai avansate 

culturi europene din acea perioadă — cultura Hamangia (5500- 

4600 î.Hr.) şi Cucuteni (4600-3500 î.Hr.) au apărut în acest 

spațiu (dinastiile Egiptului Antic îşi iau începutul apr. 3000 

îHr.). Drept prime argumente reprezintă inestimabilele 

artefacte cum ar fi „Gânditorul de la Hamangia”, „Gânditorul 

de la Târpeşti” (cultura Cucuteni), tăbliţele de la Tărtăria, 

inestimabilele ca valoare artistică şi istorică ceramica de 

E n ad e Ma, 

oare 

ə de 

bari 

urea, 

ânci? 

adus 

enţei, 

nului 

terea 

unde. 

şi 

se 

SNE ita la 

existența unei puteri divine, îi cerea sprijin acesteia, îi aducea 

mulțumiri şi laude. Figuri asemănătoare cu cea de la 

Cernavoda, descoperite în multe aşezări ale ținuturilor 

carpatice (de ex. la Târpeşti, Neamţ), au rămas o dovadă că 

băştinaşii acestor locuri erau profund credincioşi şi îşi 

rezervau timp necesar  meditaţiei. Această imagine a 

cosmosului spiritual plăsmuit în chip uman aduce dovada 

existenței confortului, a bunei stări materiale, precum şi a unor 

performanțe tehnice obținute cu mijloace specifice. Scaunul, pe 
care se așeza omul străvechi a rămas în practica tuturor 

Perechea gânditoare de la Hamangia. 


PRECUCUTENI 


CUCUTENI 


CEA de Cucuteni 


generațiilor care au urmat. A rămas până astăzi ca obiect 
ritual, fără modificări structurale şi fără uzură morală” spune 
cercetătorul român V. Vasilescu. Imaginea Gânditorului de 
Hamangia descoperă perspectiva trecutului spiritual, care a dat 
chip omului carpatic, al omului aşezat în legile lui morale 
intangibile. Idolul acesta creat în străvechime a rămas ca o 
treaptă pe urcuşul civilizațiilor noastre. A rămas dovadă că 
neamul care l-a creat a trăit pe vatră nestrămutabilă, a trăit 
numai din produsul muncii lui. Vetrele cultice nu puteau fi 
purtate, în interminabilele invazii ale cetelor nomade, nici idolii 
de vatră nu însoțeau prăzile şi nu veneau pe spinarea calului. 
Gânditorul aduce dovada că am fost, că am fost pașnici, că am 
fost de când lumea pe aceeaşi vatră. Drept recunoaştere a 
inestimabilei valori a aceste statuete este faptul că în a. 2000 
statueta „de la Hamangia” a fost desemnată de către o comisie 
internațională să fie unul dintre cele 10 artefacte ale culturii 
pământene, care ar trebui să ne reprezinte planeta. Respectiv, 

Gânditorul ar trebui sa fie unul dintre simbolurile care să fie 
trimise în spaţiu pentru o 
eventuală întâlnire cu o civilizație 
extraterestră. 

Cele mai clare urme cu o 
vechime de cel puţin 5-6 mii de 
ani sunt culturile Hamangia şi 
Cucuteni, care au fost create de 
stră-strămoşii noştri pe teritoriul 
actualei Românii şi Republicii 
Moldova. Între creaţiile strălucite 
de aici se remarcă cultura 
Cucuteni, care este, fără îndoială, 
singura cultură preistorică 
europeană, care poate rivaliza cu 
civilizațiile din Orientul Apropiat 
prin scara răspândirii ei şi 
valoarea culturală. Cultura 
Cucuteni, parte integrantă a  Gânditorul de la Târpeşti 
marelui complex cultural Ariuşd- Neamt. România. 
Cucuteni-Tripolie răspândit din i 
sud-estul Transilvaniei şi nord-estul Munteniei, peste toată 
Moldova şi Basarabia până în vestul Ucrainei, care a atins în 
perioada sa de maximă expansiune o suprafață de peste 350 
000 de km?. Cunoscută mult timp doar specialiştilor, cultura 
Cucuteni suscită astăzi interesul unor cercuri tot mai largi de 
iubitori ai artei preistorice şi arheologiei. Expoziţiile româneşti 
de artă cucuteniană au făcut deja înconjurul Europei şi peste tot 
au fost primite cu fascinaţie. În Elveţia, guvernul a dat o 
directivă şi a anunţat transport gratuit pentru toți cei ce vor să 
vină, de oriunde din Țara Cantoanelor, să vadă expoziția. Timp 
de câteva săptămâni, peste o mie de vizitatori au venit zilnic să 
privească, măcar o dată, măreția cucutenienilor. 

Cu ocazia primei expoziţii a Culturii Cucuteni, organizată 

Altarul de la Ghelăieşti Hora de la 
Frumuşica 


Vas cu colonete 
de la Izvoare 


Tezaurul de la Rădeni 
Vestigii cucuteniene din Muzeul de Istorie Piatra-Neamt 
în perioada 29.11.2009 — 25.04.2010 la New York de România, 
Republica Moldova şi Bulgaria, cotidianul american „The New 
York Times” vorbeşte, pe larg, despre această pagină aproape 
necunoscută a preistoriei europene şi, de ce nu, chiar mondiale. 
"Înaintea gloriei, care le-a revenit Greciei şi Romei, chiar şi 
înaintea primelor oraşe din Mesopotamia sau templelor de pe 

malul Nilului, pe Valea Dunării inferioare şi la poalele 
dealurilor balcanice locuia un popor avansat pentru vremea sa 
în domeniile artei, tehnologiei şi comerțului la distanţă. Timp 
de 1.500 de ani, începând dinainte de anul 5000 î.H, ei se 
ocupau de agricultură şi construiau adevărate "oraşe", câteva 
cu nu mai puţin de 2.000 de edificii. Stăpâneau prelucrarea 
cuprului, noua tehnologie a epocii. Mormintele lor cuprindeau 
o mare diversitate de podoabe de păr şi coliere descoperite 
într-un cimitir, care conține cel mai timpuriu ansamblu de 
obiecte din aur găsite pe tot cuprinsul lumii”| 12]. Produsul 
acestei civilizaţii, acest om deosebit de spiritualizat, a fost 
denumit „Omul de la Cucuteni”. Evoluţia spirituală a omului 
cucutenian şi-a pus amprenta spiritualităţii în celebra statuetă 
„Gânditorul de la Târpeşti”. „Având lungimea doar de noua 
centimetri o bucăţică de lut ars ce emană toată grația şi 
frumusețea unei zeițe venerate în urmă cu peste 6000 de ani, în 
timpul civilizației Cucuteni. I se spune Măiastra. Are o formă 
prelungă, ca şi cum un vis, un fuior de fum s-a materializat şi a 
devenit concret. Picioarele sunt lipite şi cresc în sus, spre 
şoldurile perfect rotunjite. Apoi talia se subțiază cu o graţie 
desăvârşită, pentru a se împlini din nou, în dreptul sânilor abia 
conturaţi. Mâinile sunt doar sugerate, dar în aşa fel, încât par 
aripi, sunt deschise şi domină aerul din fața lor. Gâtul e lung, 
grațios. Capul este cât o mărgică. Deşi primitiv modelat, pe un 
spațiu atât de mic, Măiastra are o mimică, te priveşte şi iți 
spune ceva. Nasul e doar o ciupitura in lut. De o parte si de 
alta a lui te privesc două rânduri de ochi: zeița vede mai mult 
decât putem vedea noi. Totul este atât de bine stilizat şi atât de 
bine redus la esenţă, încât liniile şi punctele simple, primitive, 
dau împreună o aură strălucitoare acestei întruchipări ce face 
dintr-o bucată de lut nu doar o operă fascinantă prin 
simplitatea ei, dar iți spune în acelaşi timp o poveste. Povestea 
unei civilizații dispărute în mod straniu în urmă cu mii de ani: 

Cucuteni” vorbeşte cu mândrie Constantin Preoteasa, 
muzeograf principal [13]. 

Cucuteni este cea mai importantă civilizație preistorică 
europeană. Aşezările descoperite în România sunt cele mai 
numeroase si mai bine conservate. Cucutenienii erau maeştri ai 
focului. Vasele, cunoscutele vase cucuteniene nu ar fi rezistat 
dacă ei nu ar fi avut un meşteşug al focului. Cunoşteau foarte 
bine focul, ştiau tainele lui. Obiectele de lut erau atât de bine 
arse, încât au rezonanţă. Triburile Cucuteni au creat o splendidă 
şi originală ceramică pictată şi au lăsat opere nu mai puțin 
remarcabile în domeniul artei figurative. Realizările artistice 
ale cucutenienilor se înscriu, incontestabil, între cele mai 
importante manifestări de artă plastică din lume, constituind, 
pentru preistoria Europei, o culme de neechivalat, o contribuţie 
inestimabilă la patrimoniul cultural mondial. Explozia 
demografică cucuteniană a fost determinată de o climă 
favorabilă practicării agriculturii, de perfecționarea uneltelor şi 
tehnicilor agrare precum şi de alți factori greu de precizat. 
Chiar dacă nu avem posibilitatea de a insista asupra acestui 
lucru, este clar că încă din prima fază de evoluţie, cultura 
Cucuteni cunoaşte o agricultură destul de diversificată şi cu o 
productivitate remarcabilă pentru acel timp. În bună parte, 
acest progres poate fi explicat prin folosirea unor unelte 
agricole performante pentru timpul lor, existența unor 
preocupări de selecţionare a seminţelor. În scopul scoaterii 
acestei minunate culturi din neant, din praful uitării, 
popularizării ei la Universitatea Tehnică a Moldovei în 
perioada 13-15 septembrie va avea loc a 7° ediţie a 
Simpozionului „Cucuteni 5000 REDIVIVUS: ştiinţe exacte şi 
mai puți exacte” organizată de Universitatea Tehnică a 
Moldovei, Universitatea Tehnică „Gh. Asachi” din laşi, 
Universitatea „V. Alecsandri” din Bacău, Forul Democrat al 
Românilor din Moldova, Institutul Patrimoniului Cultural al 
Academiei de Ştiinţe a Moldovei. 

PRIMUL SISTEM DE SCRIERE PRIN SIMBOLURI - UN ALT 
FURT AL ISTORIEI NOASTRE [14] 


“Geţii au avut propriul lor alfabet cu mult înainte 

de a se fi născut cel latin (roman). Geţii cântau, însoțindu- 
le din fluier, faptele săvârşite de eroii lor, compunând 
cântece chiar înainte de întemeierea Romei, ceea ce — o 
scrie Cato — romanii au început să facă mult mai târziu” 
(Bonaventura Vulcanius |15]) 


Un element incontestabil, care determină gradul de 
civilizație al unui popor, este scrisul. Se pune întrebarea: au 
cunoscut stră-strămoşii noştri scrisul? Prin mulțimea vestigiilor 
descoperite putem spune cu certitudine că l-au cunoscut. Ce 
spun cercetările ştiinţifice din ultimul timp despre apariția 
scrisului în spațiul Carpato-Danubiano-Pontic? „...Scrisul a fost 
adoptat şi utilizat în spațiul tracic, apoi în spaţiul greco- 
roman” [16]. „...dacii, strămoşii Românilor, şi-au formulat 
probabil o scriere cu sute de ani înaintea Sumerienilor” [17] 
ş.a. Să încercăm să facem o scurtă analiză prin confruntarea 
surselor existente a apariției primului sistem de scriere pe 
Pământ. Cercetările ştiinţifice din toate domeniile au un 
caracter relativ. Acest lucru este necesar ca un punct de pornire 
pentru a ne apropia de adevărul absolut în cunoaşterea lumii. Şi 
una dintre ştiinţele exacte — fizica — în toată perioada 
dezvoltării ei a avut permanent un caracter relativ. Atomul, 
considerat la început cea mai mică particulă, a permis 
dezvoltarea ştiinţei fizice. Atunci când au fost găsite particule 
mult mai mici, au fost acceptate aceste la baza creării lumii 
materiale. Fiecare ipoteză îşi are rolul ei în ştiinţă şi există atât 
timp cât nu este contestată veridicitatea ei. Teoria relativității 
lui Einstein a fost pusă la baza cunoaşterii Universului, jucând 
un rol deosebit de important în ştiinţă, dar se pare că apar noi 
teorii, care contestă veridicitatea absolută a acestei teorii. 

Aceste lucruri sunt întâlnite într-o ştiinţă foarte exactă cum este 
fizica. Fiind o ştiinţă mai puţin exactă, în istorie acest fenomen 
este mult mai des întâlnit. Multe descoperiri trebuie luate ca 
repere, ca puncte relative de plecare în cunoaşterea adevărului 
despre „facerea lumii” până nu sunt descoperite altele, mai 
adevărate. Aşa s-a întâmplat şi cu istoria scrisului. Deşi 
legendele pun inventarea scrisului pe seama atlanților sau a 
altor civilizații ipotetice pierdute in negura istoriei, până în 
urmă cu câteva decenii era un fapt general acceptat acela că 
sumerienii au fost cei care au pus bazele scrierii prin sistemul 
de simboluri Sumer, descoperit la Djemer Nasr, Kis şi Uruk din 
fosta Mesopotamie (actualul Irak) şi datate la 3300 î.Hr. 
Publicul contemporan continuă să creadă că „leagănul? 
civilizației s-a aflat în epoca bronzului în „Sumer şi Egipt”. 

A fost o ipoteză corectă pentru timpul său, care a permis 
descoperirea asemănărilor între diferite sisteme de scriere 
descoperite pe Pământ. Descoperirea însă în anii '60 a 
tăblițelor de la Tărtăria avea să schimbe ordinea cronologică, a 
apariţiei limbajului scris şi însăşi localizarea leagănului în care 
a luat naştere prima civilizaţie a lumii. În localitatea Tărtăria, 
din județul Alba, cercetătorul clujean Nicolae Vlassa a 
descoperit, în anul 1961, un important complex de cult, cu 
materiale ce atestă o continuitate de locuire, în acest loc, datată 
între anii 4500-4200 î.e.n. Printre altele, s-au găsit şi trei 
senzaţionale tăblițe de lut ars. Două dintre ele sunt acoperite cu 
semne cu caracter pictografic, cu peste un mileniu anterioare 
celor asemănătoare, descoperite la Djemer Nasr, Kis şi Uruk. 
Astfel, un simplu calcul matematic împinge inventarea 
limbajului scris cu mai bine de un mileniu decât se credea 
inițial şi schimbă total şi locul de naştere al acestuia, din 
Mesopotamia în bazinul Dunării. 

Este posibil ca o civilizație să se fi format în zona 
balcanică cu un mileniu înaintea altora, mult mai celebre şi 
puternice, cum ar fi cele din Sumer şi Egipt? De mai bine de 

jumătate de secol, tăbliţele de la Tărtăria şi simbolurile pe care 
le poartă sunt în centrul dezbaterilor. Datările cu carbon 
radioactiv realizate de savantul american de origine lituaniană 
Marija Gimbutas (care stabilise că tăblițele carpatice sunt mai 
vechi cu peste un mileniu decât cele din Sumer) au fost 
confirmate în anul 1972 şi de academicianul bulgar Vladimir 
I.Georgiev. Experții din cadrul Academiei de Ştiinţe din Rusia 
au concluzionat î în urma analizării materialului că tăblițele sunt 

un fragment dintr-un 
sistem de scriere larg 
răspândit, de origine 
locală. În opinia 
acestora, textul unei 
tăblițe enumera şase 
totemuri antice care 
coincid cu 
manuscrisul din 
oraşul sumerian Dje- 
mdet-Nasra. Citite în 
cerc, contrar mişcării 
acelor de ceasornic, 
reiese textul proto- 
sumerian “NUN.KA. 
S.UGULA.PL.IDIM. 
KARA.I.”, tradus 
prin: „În (cea de-a) patruzecea domnie pentru buzele (gura) 
zeului Saue cel mai vârstnic după ritual (a fost) ars. Acesta-i al 
zecelea”. Interpretarea oamenilor de ştiinţă ruşi lasă, însă, loc 
de interpretări, până în prezent neexistând un consens la nivel 
academic cu privire la semnificația pictogramelor. Opinia 
generală este că formele acestea de scriere nu puteau apărea 
izolat, ci puteau fi dezvoltate numai în cadrul unei culturi 
puternice şi larg răspândite. Dezlegarea tainei celor trei tăblițe 
ar putea fi oferită doar de studierea întregului complex Turdas - 


27 


Tăblițele de la Tărtăria 


Vinca, de care este legată şi Tărtăria. Semnele prezente pe 
tăblițe se aseamănă izbitor cu cele sumeriene şi sunt aranjate în 
aceeaşi succesiune. O serie de observaţii indică o origine co- 
mună a concepțiilor religioase din zona Tărtăria şi Djemdet- 
Nasra. Scrierea de pe tăblițe este ideografică, la fel ca şi cea 
sumeriană, neexistând încă semne silabice şi indici gramaticali, 
iar numele zeului Usmu este reprezentat la fel ca la sumerieni. 
Cu toate acestea, cercetătorii se întreabă cum este posibil ca 
locuitorii străvechi ai Tărtăriei să scrie în sumeriana când încă 
nu se pomenea despre Sumer. Cercetătorul rus Boris Perlov 
este de părere că sumerienii, ca şi babilonienii, au fost doar 
nişte elevi buni, preluând scrierea pictografică de la popoarele 
balcanice şi transformând-o ulterior în scriere cuneiformă. 
Conform acestuia, inventatorii scrierii au fost chiar locuitorii 
balcanici, nu sumerienii. De aceeaşi părere sunt şi cercetătorii 
străini David Whipp şi Iovan Todorovici. 

Până şi francmasonii din Anglia au ceva de spus despre 
zona noastră şi despre descoperirea de la Tărtăria din 1961. 
Christopher Knight şi Robert Lomas, vorbind despre pietrele 
megalitice (din Anglia), pomenesc despre descoperirea de la 
„Tărtăria, lângă Turda, în Transilvania”. Încă din 1962 S. 
Hood observă asemănări cu tăblițele din Uruk (oraş din 
actualul Irak, în care se atestă în jurul a. 3300 î.Hr. scrierea 
cuneiformă cu cca 400 de semne). Sunt şi alte dovezi că 
sumerienii şi oamenii Europei megalitice au fost influenţaţi de 
o sursă de simboluri comună şi veche. „Gradeasca Plaque” 
găsită la Vraţa (6.000-7.000 de ani), un sigiliu de 5.500 de ani 
găsit la Karanovo au aceleaşi simboluri.” De asemenea, autorii 
vorbesc de studiile făcute de Sham Winn, în 1981, pe 
descoperirile din zonă, care împreună cu cele de la Tărtăria fac 
parte din cultura Vinca sau Vincea, şi care a clasificat sute de 
semne. 

Mai există un argument în acest sens. Este cunoscut 
faptul că marile migrații s-au produs încă din mileniul IV i.e.n. 

„Potrivit opiniei generale, sumerienii au venit în Sumer 
aproximativ pe la jumătatea mileniului IV... În general, există 
o concordanță de opinii privind faptul că sumerienii au venit 
din ținuturi muntoase. Potrivit religiei pe care şi-au adus-o din 
țara de origine, zeii lor sălăşluiau în vârful munţilor, iar dacă 
în noua lor țară nu au găsit munți, ei au ridicat zeilor temple în 
formă de munți artificiali - ziguratele” — scria V. Zamarowsky 
în celebra sa carte [18]. De aceeaşi părere este şi cercetătorului 
John North [19]. În continuarea acestei idei, istoricul rus N. 
Jirov declara în revista „Znanie Sila, 1971” că sumerienii au 
migrat din zona Peninsulei Balcanice (Geto-Dacia). Sumerienii 
au migrat cu tot cu calendar. Dar, pentru că acesta nu se mai 
potrivea la mărimea zilelor şi nopţilor de pe latitudinea lor, l-au 
schimbat. Acelaşi argument a fost folosit şi de astronomul 
polonez Ludwig Zaidler în cartea „Istoria ceasurilor”, pentru a 
demonstra migraţia sumeriană din zona carpatică, N. Jirov mai 
sublinia faptul că limba sumeriană era total diferită de cele ale 
vecinilor semiţi, iar scrierile lor plasau originea strămoşilor 
într-o ţară montană sau submontană. 

Un element deosebit de important al oricărui neam sunt 
limba, tradițiile, cultura. Din punct de vedere lingvistic, mulți 
cercetători susțin existenta unei Limbi Ariene, Carpato - 
Danubiene (Pelasgice), care a stat la originea limbii tracice, cu 
diferite variante locale. “Sunt intrigat de prezența, pe teritoriul 
României, a mai multor toponime cu rezonanță sanscrită”, ne 
spune cu mirare profesorul italian Fabio Scialpi. Având în 
vedere legăturile între Limba Hittită şi Limbile Ariene, se poate 
afirma că mişcări de popoare au avut loc de la apus spre răsărit, 
adică din Europa spre Asia şi nu invers. Forma veche a cuvin- 
telor hitite constituie o dovadă că aceştia s-au desprins din 
trunchiul carpato-danubian, european, pătrunzând în Asia 
Mică. Sunt suficiente dovezi de natură arheologică şi 
antropologică (spune I.C. Drăgan, p.90, ibidem) pentru a 
îngădui afirmația că, încă din Epoca Neolitică, în spațiul tracic 

şi într-o arie limitrofă acestuia, exista o populaţie autohtonă, 
din care îşi trag rădăcinile Popoarele Istorice Europene, iar 
această populație poate fi considerată din punct de vedere 
lingvistic ca preariană. Limba acestui popor antic este una 
demult dispărută, iar cultura lor a fost puternic influenţată şi 
dizolvată de invaziile barbare repetate: prin Balcani au trecut 
celții, hunii, goții şi sarmaţii, mai târziu slavii, aducând cu ei 
elenizarea, romanizarea şi mai târziu slavizarea. Deosebit de 
important în acest sens este studiul efectuat de Paul Lazăr 
Tonciulescu asupra convieţuirii bascilor cu strămoşii noştri, 
ilustrată prin comunitatea lexicală basco-sumeriano-română, cu 
atestări documentare din limba sumeriană, vorbitorii acesteia 
fiind plecați de la Tărtăria pe Mureş în mileniul V î.e.n. [20]. 
Drept exemple putem cita câteva cuvinte similare în limbile 
bască/sumeriană/ română:  ama/ama/mama;  aita/ata/tata; 
agor/uguru/ogor; amarra/marru/amar — verb şi Amara — oraş; 
iskin/kin/chin; mami/mami/mami; pa/ba/pa; zahar/sahar/zahăr, 
a se zaharisi ş.m.a. Mai pot fi adăugate aici şi toponimele: 
Simeria în România şi Sumeria în Asia. Cuvântul „valah ” se 
traduce din limba albaneză modernă „frate”, într-un fel 
subliniind rădăcinile de rudenie dintre albanezi — urmaşii 
tracilor iliri, şi români — urmaşi ai diferitor triburi tracice. 

În Biblie găsim nume precum Peleg (vârful Peleaga din 
munţii Retezat), Tiras (râul Nistru şi tribul tirageților), Pison 
sau Fison (denumirea veche a Dunării); pentru Asia — Eufrat, 
acest EU Frate al Tigru(lui), tot un termen indoeuropean, ca şi 
numele unor regi parți (Fraate I-V, care au domnit din sec.I] 
î.Hr.) sau Moise (asemănător cu moş, moşie, moaşe, dar şi 
sanscritului moksha cu sens de origine, şi de eliberare — proces 
la care participă şi moaşa). 

Pentru vechii indoeuropeni, iubitori şi închinători ai 
luminii, Belenus era zeul luminii, iar de la el purtătorii de 
lumină au fost Baal, Bălai, Blanc (în franceză). Erele glaciare, 
potopurile au măturat totul, izgonind vieţuitoarele; poate nu 

întâmplător Balayer în franceză înseamnă a mătura, a izgoni. 
Forța bala din sanscrită a îmbrăcat formă distructivă în 
franceză, dar şi de curățire; la noi prin bălai, Bălaşa a însemnat 
ceea ce în Biblie apare ca un chip luminos, caracteristică după 
care este ales David ca rege al neamului său: „....Și el era cu păr 
bălai, cu ochi frumoşi şi fața frumoasă.” (Samuel I 16.12). 
Avem exemple şi în mitologia greacă: Pelagos, Pelasge — eroi 
legendari. De la urmele de dinozauri, adevăraţi balauri de acum 
şaptezeci de milioane de ani, când insula Haţeg era înconjurată 
de mare (în greacă azi mării i se spune pelagos, în amintirea 
vechilor pelasgi), şi până la înălţarea din mare a munţilor 
Carpaţi (acum cincizeci de milioane de ani) timpul parcă a stat 
în loc. 

Azi, globalizarea tinde să recreeze lumea începuturilor, 
atunci când, firesc, era un singur limbaj - fie al semnelor, fie al 
vorbirii. Trăim într-o lume, în care se pune din ce în ce mai 
mult accentul pe realizările materiale, pe reducerea senti- 
mentului sau interesului pentru valorile spirituale, mai ales cele 
legate de tradiţii şi respectul față de strămoşi. Cred că trebuie 
să trăim cu demnitate şi să luăm atitudine fermă faţă de cei care 
ne denigrează neamul, să promovăm insistent adevărul despre 
Istoria Neamului. 

BAZINUL DUNĂRII - LEAGĂNUL POPORULUI PELASGO- 
TRACO-GETO-DACO-VALAHO-ROMÂN [21] 


„Este uimitoare coincidenţa aproape perfectă între 
teritoriul fostului regat al Daciei, atestat documentar, 
de pe vremea lui Burebista şi conturul bazinului 
hidrografic al Dunării, de la Viena şi până la vărsarea 
în Marea Neagră. Această coincidență confirmă faptul 
că bazinul hidrografic al Dunării a fost leagănul de 
formare şi supraviețuire multimilenară a poporului 
pelasgo-traco-geto-daco-valaho-român.” 

(Teodor Filip). 


Cultura Vedică, considerată până azi drept cea mai veche 
din lume, din care îşi trag originea cele caldeiană, egipteană, 
iudaică şi creştină, care stă la baza întregii civilizații a lumii, 
este considerată ca pornind din spaţiul carpato-dunărean. Spun 
acest lucru nu specialiştii români, ci cunoscuți savanți de la 
Cambridge-Anglia, precum şi din SUA. Este indiscutabil faptul 
că pe veritabilul fond genetic local la început al culturii Vedică, 
mai apoi al culturilor Cucuteni, Gumelnița, Sălcuţa, Petrești, 
Cernavodă, Karanovo ş.a., care au înflorit în spaţiul bazinului 
Mării Negre, a apărut poporul pelasg (numit de greci 
hiperborei), precursorul multor popoare europene şi nu numai. 
Elementele comune (lingvistice, obiceiuri, construcții etc.), 
găsite la populațiile de la inzii din podişul Iranului până la 
celții din Marea Britanie, într-un fel confirmă ipoteza 
răspândirii spre vest şi est a supravieţuitorilor din spaţiul 
bazinului actualei Mări Negre după Marele Potop. După N. 
Densusianu, pelasgii au construit cel mai mare şi mai puternic 
imperiu în Europa preistorică. „Patria Hiperboreilor, şi anume 
în epoca aceea, când religia lor începe să aibă o influenţă 
decisivă asupra vieţii greceşti, era, după cum ne spun cei mai 
însemnați autori, în părțile de nord ale Dunării de jos şi ale 
Mării Negre” (Nicolae Densuşianu [22]). După Pindar, cel 

mai erudit poet al antichităţii greceşti, „ ... Hiperboreii erau lo- 
cuitorii de pe țărmurile Istrului sau ale Dunării de jos” [23]. 
De asemenea afirma că „...Apollo, după ce a ridicat zidurile 
Troiei, s-a întors în patria sa de pe Istru”. De altă parte Strabo 
scrie [24]: „Cei de întâi, care au descris diferitele părți ale 
lumii, ne spun că Hiperboreii locuiau deasupra Pontului 
Euxin, a Istrului şi a Adriei”. Pentru poporul grec, pelasgii 
erau cei mai vechi oameni de pe Pământ. „Rasa lor li se părea 
atât de arhaică, atât de superioara în concepțiuni, puternică în 
voință şi în fapte, atât de nobilă în moravuri încât tradițiunile 
şi poemele greceşti atribuiau tuturor pelasgilor epitetul de 
„divini”, dioi, adecă oameni cu calități supranaturale, 
asemenea zeilor, un nume, ce ei întru adevăr l-au meritat prin 
darurile lor fizice şi morale. Grecii aveau o tradițiune că 
înainte de dânşii, a domnit peste pământul ocupat de ei un alt 
popor, care a desecat mlaștinile, a scurs lacurile, a dat cursuri 
noi râurilor, a tăiat munții, a împreunat mările, a arat şesurile, 
a întemeiat oraşe, sate şi cetăți, a avut o religiune înălțătoare, 
a ridicat altare şi temple zeilor şi că aceştia au fost 
pelasgii...Ei sunt blânzi şi ospitali, religioşi, superstițioşi, 
iubitori de profeții (oracule) şi de descântece. La ceremoniile 
religioase în onoarea zeilor, ei cântă din fluere din cimpoi şi 
din cobze (a se vedea ce vechime are acest instrument popular 
— n.n.).Melodiile lor sunt dulci şi armonioase” (N. Densuşianu 
[22]). „Ei au fost cei dintâi cari au adunat în societate familiile 
şi triburile răspândite prin caverne, prin munți şi păduri, au 
întemeiat sate şi oraşe, au format cele dintâi state, au dat 
supușilor săi legi şi au introdus în modul lor de viaţă moravuri 
mai blânde; peste tot au îndreptat întreaga activitate a lor spre 
o existență mai bună, fizică şi intelectuală, şi astfel au deschis 
o nouă cale pentru destinele omenirii pe acest pământ” 
(Dromihete). 

Sunt ipoteze care merită toată atenția specialiştilor în 
domeniu. După Mircea Eliade, numărul ramurilor giganticului 

arbore uman al Tracilor se ridica la cca. 200 [25]. Din păcate, 
nu au lăsat nimic scris care să le dovedească trecutul măreț. 
Migrând pe întinsurile Europei, răspândindu-şi cultura şi limba, 
arienii, pelasgii, tracii au generat “cultura latină”. Întotdeauna 
în spatele unei culturi mari se găseşte o alta, neobservată, 
uitată, neglijată, ignorată. 

Să încercăm să facem o mică analiză comparativă, un 
procedeu foarte des utilizat în domeniul ştiinţelor reale. 
Cunoaştem din istorie că toate marile civilizaţii au înflorit pe 
văile unor mari fluvii şi, în special, la gurile de vărsare ale 
acestora: cea egipteană - pe Nil; cea mesopotamiană - între 
Tigru şi Eufrat, cea indiană - pe Ind şi Gange; cea chineză - pe 
Fluviul Galben; iar cea europeană, cu voia sau fără voia 
„marilor profesori de istorie şi arheologie” - pe valea (Istrului, 
Danubiului) Dunării şi, în special, în zona Deltei acesteia. În 
susținerea acestei opinii în Statele Unite, California, Los 
Angeles, în 1974 apare cartea profesoarei de arheologie 
europeană, Marija Gimbutas [26], care parcă în cunoaşterea 
scrierilor celor sus-menţionaţi declara spațiul carpato-dunărean 
drept vatră a vechii Europe, iar pe locuitorii acestui spațiu drept 
autohtoni creatori de civilizație europeană, cu mult înainte ca 
acea civilizaţie a grecilor sau cea iudeo-creştină să înflorească. 
„Originea acestui popor, tracic, căruia geografia şi condițiile 
climatice i-au hărăzit culoarea albă a pielii, menținută cu toate 
invaziile, încrucişările şi suprapunerile orientale, se confundă 
cu cea a Arienilor Carpato-Danubieni, a vechilor Pelasgi, 
întemeietori ai Europei moderne de azi. În ultima vreme, tot 
mai mulți cercetători sunt de părere că leagănul vechii Europe 
este spaţiul Carpato-Dunărean”, susţine Marija Gimbutas 
[26]. De aceeaşi părere este şi cunoscutul savant german P. 
Bosch-Gimpera, care consideră că spațiul, din care au pornit 
popoarele europene, este situat pe teritoriul dintre Valea 
Dunării, Marea Egee (Marea Tracilor) şi Marea Neagră (Marea 
Getică). „Acesta este leagănul adevărat al civilizației Proto- 


34 


Europene, în străvechea vatră tracică a Carpaţilor, a Dunării 
Carpatice. Aici veneau grecii în antichitate să-şi caute Lâna de 
Aur şi bogăţiile agricole dunărene. Aici s-a dezvoltat faimoasa 
Epocă de Aur, cu Cimitirul Eroilor de la Gurile Dunării şi 


Spațiul Carpato-Dunărean - leagănul vechii Europe. 


Lăcaşul Zeilor din Cetatea Koga-lon-ului. Uitați-vă pe hartă şi 
veţi vedea ce fantastic arăta acest spațiu, unde din trupul 
munţilor ţâşnesc izvoare ce se prefac în râuri care se 
desfăşoară ca un evantai spre Dunăre, străbătând văi calme şi 
dealuri molcome, prielnice agriculturii şi păstoritului. De sus, 
din avion, această rețea hidrografică, cu forma de elipsă, 
seamănă cu un Ou al Genezei. Munţi de sare, fără de care e 
greu de conceput viața omului şi creşterea vitelor, reprezenta 
în antichitate o bogăţie mai mare ca aurul, poate cea mai de 
seamă bogăţie pentru oamenii vechimii, bogăţia vieții. Nimic 

nu este mai presus decât „sarea în bucate”, spune o veche 

poveste dacică”, ne relatează cunoscutul tracoromân - luptător 
pentru adevărul istoric Napoleon Săvescu [27]. Mă opresc aici 
cu argumentările privind leagănul adevărat al civilizaţiei proto- 
europene. 

Din păcate, şi aici istoria ne-a fost furată, mutilată. 
Latinitatea noastră incontestabilă nu vine de la Roma, cum ni 
se spune (de străini, dar, din păcate, şi de mulţi istorici români), 
ci tocmai invers — latinismul a fost adus pe Peninsula Apenină. 
Lucrul acesta este confirmat iarăşi de străini. „....Nu, nu ne este 
permis să ne îndoim că naţiunile pelasge formară poporul 
latin...Este incontestabil că pelasgii contribuiră la fondarea 
Romei. Pentru ce să ne mirăm atunci că pelasgii panonieni, că 
pelasgii din Tesalia, din Macedonia, că pelasgii Daciei 
vorbiseră şi conversaseră dialectul lor naţional, pelasgicul 
vlah, care a purtat în Italia numele de latin”, confirmă cele 
scrise mai sus publicistul şi omul politic francez Felix Colson. 
Cât de clară este originea poporului român pentru francezul 
Colson şi cât de nebuloasă, misterioasă este pentru tot soiul de 
„prieteni”, dar şi pentru ignoranţii noştri gen Stati, Borşevici, 
Stepaniuc, Dodon ş.a. „Cine se mai îndoieşte de originile 
noastre să citească acest articol, căci poate-poate îşi mai 
reduce din încăpățânarea....de a crede în falsa teorie a 
latinităţii limbii române. Am ajuns să nu mai cred în latinitatea 
limbii române, ci în tracitatea limbii latine şi asta nu de azi, de 
ieri, ci de mult timp, aş putea spune chiar de pe băncile 
liceului...accentuându-se şi mai mult acum, către amurgul 
vieții” (Vincente). Nu cumva este mai logic ceea ce ne 
dovedesc: Codex Rohonczi, Joannes Magnus, Bonaventura 
Vulcanius, Carolus Lundius, Nicolae Densuşianu, Marija 
Gimbutas, anume că dacii vorbeau „latina prisca” cu mii de 
ani înainte ca Roma să fi existat. 

Cauza principală nu este lipsa specialiştilor şi a 
izvoarelor, ci faptul că istoria noastră a prezentat un interes 
sporit pentru străini, care ne-au tot furat-o pe parcursul 

mileniilor. Ce ne încurcă acum să descoperim adevărata istorie 
a Neamului, cu atât mai mult că tot mai mulți străini încearcă, 
într-un fel, să ne ajute. Sunt atâtea argumente forte, care 
confirmă paternitatea românilor asupra acestor pământuri din 
cele mai vechi timpuri. E regretabil faptul că acei (istoricii), 
care ar trebui să pună în valoare dovezile incontestabile, 
deseori se împotmolesc pe potecile mlăştinoase create în mod 
special de neprieteni în problemele istoriei neamului. 

Ne luminează străinii în problemele trecutului glorios, iar 
noi, românii, rămânem aceiaşi ignoranţi, cărora nu le pasă de 
istoria neamului. În loc să fim mândri că suntem un vechi 
popor, ne este frică de ceea ce am fost. Când ni s-a spus nouă 
în istoria „noastră” de posibilitatea originii Culturii Vedice, 
culturilor Cucuteni, Hamangia, Petreni ş.a. la noi? Câţi dintre 
români au auzit despre ele?! 

TRACII - MARII ANONIMI Al ISTORIEI??? [28] 


„Tracii sunt cel mai numeros popor din lume, după 

cel al inzilor. Dacă s-ar înţelege între ei, el ar fi de 
nebiruit (blestem care, cu părere de rău, ne urmăreşte şi 
astăzi - n.n) şi cu mult mai puternic decât toate neamurile, 
după socotința mea. Tracii au mai multe nume, după 
regiuni, dar obiceiurile sunt cam aceleaşi la toți.” 
(Herodot) 


Tracii erau un popor cu o cultură deosebită. Din 
timpurile străvechi ei erau slăviţi drept oameni iubitori de 
poezie, cântec, dans, ştiinţe etc. Influenta tracă asupra 
civilizaţiei greceşti este consemnată de mitologia antică, care îi 
consideră drept întemeietori ai poeziei greceşti pe Musaios, 
Orfeu, Linos şi Tamiris, toți de origine tracă. Din studiul 
istoricilor antici se observă că aceştia intuiseră destul de 
devreme originalitatea şi forța religiozităţii tracilor. Strabon şi 
Plutarh susțineau originea tracă a lui Orfeu, lucru reluat peste 
veacuri de istoricii moderni, care au studiat fenomenul 
orfismului [29,30,31]. De asemenea, originea mişcării 
dyonisiace a fost localizată în Tracia sau Frigia (Universitatea 
din Chicago în dec. 
1972 - Marc 
McGinty). Ne oprim 
aici cu  înşiruirea 
argumentelor. Un 
lucru este cert: că 
„marii anonimi” ai 
istoriei — tracii, stră- 
strămoşii noştri — 
merită un loc de 
frunte în istoria cel 
puţin a civilizaţiilor 
europene. 


Luptători traci 

Cine totuşi sunt acești „Mari anonimi ai istoriei” — tracii, 
numiți astfel de către Mircea Eliade în [32], „neamul cel mai 
numeros după inzi” (Herodot)? Care a fost spaţiul lor de răs- 
pândire? Care din națiunile contemporane îşi trag rădăcinile de 
la traci? De ce însă acest „cel mai numeros popor din lume 
după cel al inzilor” a rămas anonim în istorie, este atât de puţin 
consemnat în documentele istorice? Un răspuns univoc la 
aceste întrebări este greu de obținut din cauza informaţiei 
limitate, deosebit de fragmentate, deseori denaturată. Este, în 
primul rând, greu de precizat momentul, în care tracii s-au 
separat şi diferențiat ca etnos din marea masă a populațiilor 
europene. Părerile sunt foarte diferite. Cei mai mulți dintre 
istorici consideră că separarea tracilor a avut loc încă din epoca 
bronzului, când ar fi apărut aşa-zişii traci timpurii. 

Conform istoriei oficiale tracii au jucat din punct de 
vedere politic un rol destul de modest în istoria antică. Acest 
lucru nu se datorează atât faptelor lor, cât mai ales neputinței 
istoricilor de a le scrie istoria corectă şi adevărată, din lipsa 
unor izvoare istorice mai consistente (în principal scrise), 
izvoare de care alte popoare europene au beneficiat din belşug 
(grecii, romanii, etc.) datorită descoperirii unei culturi scrise, 
profund ancorată în viaţa socială a respectivelor popoare. 
Majoritatea mărturiilor privind viaţa, organizarea, religia, 
istoria tracilor le-am primit prin filiera grecească şi/sau latină. 
Restul se datorează descoperirilor arheologice de pe teritoriile 
locuite odinioară de traci. E de datoria specialiştilor să 
pornească pe acest drum al descoperirii şi, mai ales, al 
descifrării istoriei adevărate a strămoşilor noştri, acestor „mari 
anonimi ai istoriei”, să pună într-o anumită ordine izvoarele 
istorice transmise prin filiera greacă şi romană, să lege ideile şi 
informaţiile între ele şi să le pună în legătură cu descoperirile 
arheologice care privesc pe traci. 

Tracii populau un teritoriu foarte vast, integrat în: Estul 
Mării Negre până în bazinul Wardaro-Morav şi Dunărea de 

venit Gongu 

Harta din Tracia antică făcute de Abraham Ortelius în 1585. 


mijloc; şi de la Marea Egee la sud, până la cursul superior al 
Nistrului. Întru-cât se extindeau pe un spaţiu atât de vast, tracii 
se împărțeau în două ramuri: de Nord (Septentrionali) şi de Sud 
(Meridionali), delimitați prin Munţii Balcani. Astfel, geto-dacii 
se integrau în dacii septentrionali. 

Aceşti „mari anonimi ai istoriei” au lăsat lumii o bogată 
moştenite, atât materială cât şi spirituală: 

- tracii pot fi consideraţi printre primii agricultori din 
Europa, pe teritoriul Traciei fiind găsită cea mai veche aşezare 
de agricultori din Europa; 

- tracii sunt considerați inventatorii vinului, iar grecii 
chiar ne-au transmis numele primului vinificator trac: Eupolp; 

- grecii au împrumutat de la traci mai mulți zei printre 
care Dionissos, Orfeu, Heros, Demetra, Ares, zeul medicinii — 
Esculap, peste 70 de denumiri de plante medicinale; 

- de origine tracică sunt Demostene, Ificrate, vestitul 
istoriograf Thucydides, strategul Miltiade, şi marele rege 
Rholess; 

- românii au moştenit de la traci portul național: căciula 
țuguiată, opincile, brâul lat şi cămaşa bărbătească despicată 
lateral. 

- tracii sunt consideraţi inventatorii fluierului, a naiului, 
după melodia cărora se oficia serviciul divin în sanctuarele 
tracice; 

- în ornamentică s-au păstrat până azi elementele tracice: 
zig-zagul, spirala, bradul. 

- în artele plastice, s-a păstrat imaginea călărețului trac, 
preluat de Biserica Ortodoxă pentru a-l înfățişa pe Sf. 
Gheorghe; 

- de la traci ne-a rămas hora, căluşarii, precum şi 
dansurile mitice: pluguşorul (de invocare a fertilităţii) sau 
paparudele (de invocare a ploii); 

- în limba română s-au păstrat circa 150 de cuvinte de 
origine tracică: copil, băiat, mire, moş, bucurie, zestre, bordei, 
stână, baci, strugure, brad, zer, urdă, etc. 

Astfel, această splendidă civilizație apreciată atât de 
semenii lor, cât şi de contemporani, înscrie neamul românesc 
printre autohtonii Europei, iar noi ca popor, datorăm foarte 
multe tracilor 

Când Demostene şi Ificrate socoteau ca o cinste faptul că 
mamele lor fuseseră trace, când grecii „ne împrumutau” zeii, 
schimbându-le doar numele, înfruptându-se din plin din 
miturile şi credinţele tracilor, cum să nu ridicăm vocea azi noi, 
urmaşii acelor anonimi Traci, şi să spunem lumii Adevărul. De 
ce să tăcem, umiliți şi furaţi de al nostru trecut glorios din 
dorința „inteligentă” de a nu ne supăra „vecinii”. “Asupra 
istoriei primitive a regiunilor, care vor forma Grecia, grecii 
înşişi nu ştiu nimic. Până în prezent, solul grec n-a scos la 
iveală nici o urmă materială a paleoliticului. Cei mai vechi 

locuitori din Grecia sunt tracii, pelasgii aparținând timpului 
neoliticului”, ne vorbeşte renumitul elenist A. Jarde [33]. Pe 
lângă spațiul danubiano-pontic, Grecia şi Anatolia urme ale 
tracilor au fost stabilite în Italia, în Țara Bascilor, în Elveţia 
(cantonul  Grisson cu limba Romanch) ş.a. Săpăturile 
arheologice din diferite zone locuite de traci au scos la iveală 
multe monumente ale culturii lor materiale (Insula Banului la 
Dunăre, la Babadag (în Dobrogea), Comoara tracică de aur, 
Bulgaria Cozia (în Muntenia), Saharna-Solonceni (Republica 
Moldova), Cernolesc (la est de Nistru), pe teritoriile de astăzi 
ale Bulgariei, Greciei, Turciei, Serbiei, Macedoniei etc.), care 
prezintă un ansamblu de culturi înrudite ale perioadei tracice 
timpurii, toate aparținând lumii tracice. 

Bijuterii din aur, lucrate cu o măiestrie incredibilă, au 
fost dezgropate în cursul săpăturilor arheologice realizate de 
specialiştii bulgari într-un mormânt tracic din nordul Bulgariei 
- cel mai mare dintr-un complex de 150 de morminte, 
aparținând tribului trac al geților. Piesele datează de la sfârşitul 
secolului IV î.e.n. - începutul secolului III î.e.n. 


Comoară tracică, Bulgaria. 
Dar construcţiile ciclopice stranii - piramide şi citadele ce 
par incredibile pentru zilele noastre, descoperite de profesorul 

american Robert Ballard în zona actualei Insule a Şerpilor nu 
vorbesc oare de un trecut foarte glorios al stră-strămoşilor 
noştri? 

Nefiind specialist în domeniu, mă încumet să încerc să 
pun într-o anumită ordine multiplele informaţii fragmentate, să 
evidenţiez doar legătura dintre ele. Este mai mult o provocare 
pentru specialiştii în materie. Ținând cont de faptul că nimic nu 
apare din nimic, este indiscutabil faptul că tracii au apărut pe 
un veritabil fond genetic local, precursorul civilizațiilor 
Cucuteni, Gumelnița, Sălcuţa, Petreşti, Cernavodă, Karanovo 
ş.a. care au înflorit în spațiul bazinului Mării Negre. 
Elementele comune (lingvistice, obiceiuri, construcții etc.), 
găsite la populațiile de la inzii din podişul Iranului până la 
celții din Marea Britanie, într-un fel confirmă ipoteza 
răspândirii spre vest şi est a supravieţuitorilor din spaţiul 
bazinului actualei Mări Negre după Marele Potop. 

„Originea acestui popor, tracic, căruia geografia şi 
condiţiile climatice i-au hărăzit culoarea albă a pielii, 
menținută cu toate invaziile, încrucişările şi suprapunerile 
orientale, se confundă cu cea a Arienilor Carpato-Danubieni, 
a vechilor Pelasgi, întemeietori ai Europei moderne de azi. În 
ultima vreme, tot mai mulți cercetători sunt de părere că 
leagănul vechii Europe este spațiul Carpato-Dunărean”, 
susține Marija Gimbutas, reputat specialist în domeniu. Sunt 
diferite ipoteze, care merită toată atenția specialiştilor în 
domeniu. După Mircea Eliade, numărul ramurilor giganticului 
arbore uman al Tracilor se ridica la cca. 200 [25]. Să urmărim 
niţel ce spun izvoarele oficiale ale timpului despre traci. Tracii 
au fost atestaţi pentru prima data în izvoare scrise în poemele 
lui Homer „„/liada ” şi „Odiseea”. Tot aici apare şi denumirea 
teritoriului locuit de aceştia - Troada (secolul XIII î.Chr.). În 
Iliada Homer spunea despre traci: „Armatele lor străluceau de 
scuturi de aur şi tezaurele lor erau aşa de preţioase că regele 
Priam (rege al Troiei-Tracice) a putut să ia înapoi, de la greci, 

agrianii 
albocensii 
aletoii 
ansamensii 
appiarensii 
apulii 
apsinthioi 
arsietaii 
artacii 

asti 
ausdecensii 
bebricii 
benii 
berecyntii 
bessii 
bettegerii 
biefii 
bisaltii 
bistonii 
bitinii 
briantii 
brigii 
brisii 

burii 
caenii 
carpii 
carpodacii 


caucoensii 
ceiagisii 
celegerrii 
ciconii 
coilaletae 
corallii 
corpilii 
costobocii 
cotensii 
crestonii 
crobizii 
crusaeii 
dacii 
dantheletii 
darsii 
derronii 
digerri 
dimensii 
diobessii 
dioii 
dolonsii 
drosii 
drugerii 
edonii 
getii harpii 
hypsalti 


o laii 

e maedi 
e maedobithyni 
i 

moesi 
mygdonii 
napeii 
nipsaioii 
obulensii 
odoman fii 
odrisii 
oinensii 
oitensii 
olizonii 
orrescii 

e paioplii 

e paitii 

e panaioii 

e piarensii 

o piefigii 

e piengetii 

e pierii 

e pirogerii 

e pliastii 

e potulatensii 
e pradavensii 
e ratacensii 
e rondaloi 


saboci 
sacii 
sapeii 
sargeti 
satrii 
serdii 
siensii 
siginii 
trib 
singi 
sithonii 
sucii 
tagrii 
terizii 
thunatii 
tilatii 
tinii 
trausii 
trerii 
tribalii 
tyntenii 
tyragetii 
utii 
zaielii 
zbaleonii 
zeranii 


capul fiului său mort, numai după ce le-a dat acea faimoasă 
Cupă Tracică de Aur”. Aheii deveniseră deja traci, în 
mileniul III, când au emigrat spre sud, până în Elada. 

La cumpăna mileniilor II-I î.Chr. tracii înregistrează o 
maximă extindere teritorială, cea menţionată mai sus. Spaţiul 
imens ocupat de ei a favorizat apariția diferențierii lor 
lingvistice şi culturale. Conform „Istoriei? lui Herodot, tracii 
reprezentau unul dintre cele mai numeroase popoare din 
antichitate. Istoricul Herodot (484-425 î.Chr.) afirma ca 
„Neamul tracilor este cel mai numeros din lume, după cel al 
inzilor...dacă ar avea un singur conducător sau dacă tracii s- 
ar înțelege între ei, neamul lor ar fi de nebiruit şi cu mult mai 
puternic decât toate neamurile”. Civilizaţia tracilor ocupa 
spațiul carpato-balcano-pontic, având drept axă centrală fluviul 
Dunărea. În jurul anului 1400 î.Chr. se construieşte în Tracia 
nord-dunăreană, cea dintâi şcoală cu local de sine stătător de pe 
Terra, numită Androniconul, unde preoţii predau toate 
disciplinele universitare începând cu teologia (cultul Zeului 
Soare şi al celor 12 constelații). Ca urmare, pe parcursul primei 
jumătăți a mileniului I î.Chr. tracii timpurii s-au divizat în cei 
situaţi la sud de Munţii Balcani (Haemus) - tracii de sud (meri- 
dionali) şi cei de la nord de aceşti munţi - tracii de nord 
(septentrionali). În sec. al XII-lea î.Chr. izvoarele asiriene 
vorbesc pentru prima oară despre o populație nouă aşezată în 
Anatolia şi numită de aceste izvoare musku. Se pare că este 
vorba de un neam tracic, acela al frigienilor. Confom 
mărturiilor rămase posterităţii ale lui Platon şi Socrate, însuşi 
Pitagora şi-a completat studiile la şcoala Zamolxiană, şi tot ei 
afirmau că în acea vreme în Dacia existau cei mai de seamă 
medici ai timpului. Istoricul Herodot îi considera pe Cimerieni 
originari de pe versantul Nord-Estic al Carpaţilor (Moldova de 
astăzi). Apoi o parte din ei s-au deplasat spre Sud, în Anatolia, 
unde au fost cunoscuţi ca Cimiry. Migraţi ulterior către Italia, 
Spania, Anglia şi Irlanda, au fost cunoscuţi sub denumirea de 
celți. Cunoscutul inginer de profesie, dar împătimit al Istoriei 
Neamului de vocaţie prof. Lorin Cantemir menționează: 
„Desprinşi din tribul traco-ilirilor aflați la sudul Dunării, 

dardanii au trecut strâmtoarea Dardanele, stabilizându-se în 
Anatolia, unde au întemeiat Regatul Troada în jurul faimoasei 
Troia”. Legenda spune că după ce au fost înfrânți de greci, 
troienii, îndemnați de a ajunge printre semenii lor de aceeaşi 
sorginte, în frunte cu Raman Eneas, „fiul lui Anhises şi al zeiței 
Venus, care îl salvează pe fiul său lulius Ascanius, pe tatăl său 
şi pe Zeii protectori ai cetății”, după o lungă peripeţie 
mediteraneană se stabileşte în Latium (Peninsula Apenină), 
căsătorindu-se cu Lavinia, fiica regelui local, contribuind la 
dezvoltarea neamului latinilor de aceeaşi seminţie. În acest 
context Dio Casius a spus: „„...şi iarăşi să nu uităm că Traian - 
Troian a fost trac veritabil. Luptele dintre Traian şi Decebal 
au fost războaie fratricide, iar Tracii au fost Daci”. „...Am 
ajuns să nu mai cred în latinitatea limbii române, ci în 
tracitatea limbii latine şi asta nu de azi, de ieri, ci de mult 
timp”, spune către amurgul vieţii un reputat român canadian, 
Vincente. De asemenea, interesant este faptul că termenul “Bi- 
sica” (biserică), referitor la “Hramul Dumnezeiesc”, îl întâlnim 
înainte de apariția creştinismului şi “înainte să se impună 
latinizarea în Dacia”. Termenul “Bisica” nu are nici o legătură 
cu latinescul Bazilica. De aici se poate conchide că termenul 
“Bisica” este un vechi termen autohton, care desemna “Casa 
lui Dumnezeu în care slujeau Bessii (clanul preoţesc din tribul 
tracic Satri)” şi etimologic este legat cu numele preoţilor 
“Bessi” (v.” Bessi” “Be-serica” — Bisearică”). Explicația 
detaliată se găseşte în [34]. 

Izvoarele prezentate mai sus ne dau certitudinea că pe la 
1400 î. Chr. existau deja traci, deci, este posibil ca ei să fi 
existat chiar mai devreme de această vreme, dar să fie ignorați. 
Sunt atâtea argumente forte, care confirmă paternitatea traco- 
geto-daco-românilor asupra acestor pământuri din cele mai 
vechi timpuri. E regretabil faptul că acei (istoricii), care ar 
trebui să pună în valoare dovezile incontestabile, deseori se 
împotmolesc pe potecile mlăştinoase create în mod special de 

neprieteni în problemele istoriei neamului. Tot mai des apare 
întrebarea, care este rostul acestui zbucium fără sens, al acestei 
lupte cu morile de vânt? În astfel de clipe deosebit de binevenit 
este răspunsul autorului cărţii „Arestarea, procesul şi moartea 
lui lisus”, Haim Cohn, la întrebarea dacă o carte poate pune 
capăt unor idei preconcepute. „O singură carte nu este în stare 
de aşa ceva, dar poate crea o opinie publică, iar aceasta, la 
rândul ei, poate să ducă la o schimbare a lucrurilor”, a fost 
răspunsul lui. Să creăm atunci această opinie publică prin toate 
mijloacele disponibile. 

CUM NE-A FOST FURATĂ LATINITATEA? [35] 


„Nu, nu ne este permis să ne îndoim că naţiunile 
pelasge formară poporul latin...Este incontestabil că 
pelasgii contribuiră la fondarea Romei. Pentru ce să ne 
mirăm atunci că pelasgii panonieni, că pelasgii din 
Tesalia, din Macedonia, că pelasgii Daciei vorbiseră şi 
conversaseră dialectul lor naţional, pelasgicul vlah, 
care a purtat în Italia numele de latin?” 

(Felix Colson, publicist şi om politic francez) 


Cu traco-geto-dacii începe de fapt istoria românilor, unul 
dintre cele mai vechi popoare din Europa. „...7racii au mai 
multe nume, după regiuni, dar obiceiurile sunt cam aceleaşi la 
toți, afară de geți care sunt cei mai viteji şi mai drepţi dintre 
traci” - spunea marele istoric grec Herodot, având în vedere 
rezistența pe care au opus-o geto-dacii lui Darius, regele 
perşilor. Această apreciere a lui Herodot confirmă faptul că 
geții se aflau într-o fază avansată a civilizației lor materiale şi 
militare. Geto-dacii, din care în mod direct se trage poporul 
român, sunt o ramură mai recentă a acestui cunoscut în istorie 
popor trac, urme ale căruia au fost găsite pe întreg teritoriul 
dintre Orientul Apropiat şi Peninsula Iberică. 

Cum se explică faptul că, spre deosebire de unele po- 
poare tracice (din Balcani, Câmpia Panonică ş.a.), geto-dacii au 
supraviețuit în timp, dând naştere acestui popor de origine 
latină, rezistând în înconjurarea de popoare migratoare 
nelatine? „Din timpuri uitate de amintirea muritorilor de rând 
trăiau dacii pe pământul acesta. Ei erau statornici, orânduiți, 
creativi, luminaţi, în străvechi legături cu civilizaţia elenă, cu 
cea mai avansată credinţă idealistă în nemurire, pe care au 
gândit-o oamenii, cu tradiție bimilenară în cele ale vieţii ori de 
stat” (Vasile Pârvan [36]). Observaţi: la început au fost tracii, 
de la care mult mai târziu s-a desprins un popor sedentar - geto- 

dacii (un argument în plus că noi suntem un popor legat de 
acest pământ, care n-am râvnit niciodată ţinuturi străine). 

În puţinele surse documentare ajunse până în zilele 
noastre (în pofida stăruințelor vecinilor, în primul rând, ale 
ruşilor, de a distruge orice urme în istorie lăsate de poporul 
nostru) pot fi găsite explicaţiile acestei dăinuiri în timp a 
poporului român. Li moment foarte important, un criteriu al 

însoțindu-le din fluier, faptele săvârşite de eroii lor, 
compunând cântece chiar înainte de întemeierea Romei, ceea 
ce — o scrie Cato — romanii au început să facă mult mai târziu” 
(Bonaventura Vulcannius din Bruges, 1597 [15]). 

Drept argument sunt şi plăcuţele de la Sinaia. În figură se 
prezintă una din ele, pe care este scrisă cu scriere dacică 
rugăciunea lui Burebista. Este de datoria specialiştilor să facă 
cât mai multă lumină asupra acestui foarte important moment. 
Alte argumente, cum ar fi cele de la Sarmisegetusa, vorbesc 
despre apariția scrisului latin înainte de cucerirea romană. 
Limba latină vulgară a vechilor daci vorbeşte despre rădăcinile 
lor latine preromane. „...Am ajuns să nu mai cred în latinitatea 
limbii române, ci in tracitatea limbii latine şi asta nu de azi, de 

ieri, ci de mult timp”, spune reputatul român din Canada 
Vincente. „Oare nu cumva geto-dacii reprezintă populația 
autohtonă dezvoltată din acea rasă ce ne-a lăsat civilizația 
neolitică a „Omului de la Cucuteni "'?”, se întreba istoricul 
francez E. Pietara [37] după marea descoperire de la Cucuteni 
făcută de arheologul german Hubert Schmidt. 

Geto-dacii au fost în mare parte contemporani cu marile 
civilizaţii ale antichității: egipteană, greacă, persiană, romană. 
„Burebista stăpânea un regat puternic, şi nu era vorba de un 
popor barbar cu moravuri aspre. De secole la daci şi geți, care 
erau înrudiţi îndeaproape, pătrunseră elemente ale culturii 
greceşti şi, în parte, romane. În orice caz, este sigur că în 
timpul unirii naţionale cultura greco-romană nu-i era străină” 
(Iulius Yung, 1877). În epoca amintită pe teritoriul locuit de 
geto-daci s-au înregistrat remarcabile capodopere de creaţie. 
Drept confirmare au fost descoperite o serie de monede de 
Histria, Tyras, Olbia, Costeşti (cca 280 de monede). În această 
perioadă societatea geto-dacilor, aflată în ample transformări 
economice, social-politice şi culturale, avea nevoie de emiterea 
unei monede proprii. Această perioadă coincide cu epoca de 
aur a lui Alexandru Macedon, generalul căruia, Zapirion, şi-a 
găsit moartea la nord de Dunăre împreună cu întreaga sa 
armată de cca 30000 de soldaţi, întrat în conflict cu geții 
dunăreni, conduşi de regele Dromichaites (a.300-291 p.Hr.). 

„M-a durut când am aflat că un profesor de istorie la oră 
i-a catalogat drept barbari pe geto-daci şi a afirmat că dacii l- 
au preferat pe Traian în armură în locul lui Decebal, care 
purta căciula dacică. M-a durut lipsa de speranţă a unui copil 
care crede că aceste concepții greşite izvorâte dintr-un 
complex de inferioritate nu pot fi îndreptate. Mulţi dintre noi 
nu ştim că termenul „barbar”, folosit de Homer pentru a 
desemna vorbirea aspră sau de neînțeles a carienilor, avea 
sensul general de „străini de rasa greacă””, spune cu durere în 

suflet o stimată dnă Camelia Tripon, împătimită de istoria 
Neamului. 

Cum se explică faptul că romanii, cucerind o bună parte a 
lumii cu civilizații mult mai avansate, au ales anume acest 
popor pentru a-l imortaliza pe Columna lui Traian (fapt istoric 
incontestabil)? De ce oare? Oare nu pentru că poporul dac în 
acea perioadă se afla la nivelul de dezvoltare cel puţin al 
romanilor? 

După ce Traian a cucerit Dacia în a. 105-106, a început 
un „proces de romanizare” a populațiilor locale, dacii adoptând 
treptat limba şi obiceiurile latine. Aceasta este teoria clasică a 
continuității daco-române, acceptată de majoritatea istoricilor 
români. Lucrurile nu sunt într-atât de clare cum se crede. Tot 
mai multe probe pun la îndoială teoria clasică a continuității 
daco-romane. Ei bine, să încercăm să facem puţină lumină în 
această problemă. 

Argumentele Pro acestei teorii sunt: colonizarea 
intensivă a Daciei; coloniştii proveneau din diferite provincii 
ale Imperiului Roman („ex toto urbe Romano”), limba comună 
fiindu-le tuturor coloniştilor latina. În acest mediu multietnic 
latina, fiind singura limbă de comunicare interetnică, ar fi 
obținut poziția dominantă. „Ulpius Traianus, învingând pe 
Decebal, el a supus Dacia şi a transformat în provincie 
romană provincia, care are o circumferință de un milion de 
paşi...După cucerirea Daciei adusese o mulțime foarte mare de 
oameni din toate colțurile lumii romane pentru popularea 
oraşelor şi cultivarea ogoarelor: căci Dacia fusese secătuită 
de bărbaţi în urma lungului război cu Decebal” (Eutropius 
[38]). Aceeaşi poziție o împărtăşeşte şi Roesler (istoric 
german) „...În Dacia a fost creată o adevărată bază de 
colonizare dintr-un teritoriu slab şi înconjurat de o populație 
duşmănoasă, în care însă romanitatea nu şi-a înfipt rădăcini 
atât de adânci, nesprijinindu-se pe bazele sigure ale unei 
naţionalităţi cucerite şi din punct de vedere spiritual. De aici şi 

uşurinţa cu care mai târziu a putut să fie îndepărtată şi a 
dispărut fără a lăsa atât de multe urme ca în Britania sau 
Noricum, fiind ştearsă ca o simplă poleială ” (Roesler [39]). 
Ca să vezi. Un popor născut din marile civilizaţii Cucuteni, 
Gumelnița, Petreşti, „...din cel mai numeros după inzi 
popor,...din cea mai vitează ramură a tracilor” (Herodot), a 
dispărut fără urme. 

Care sunt argumentele care pun la îndoială teoria 
romanizării Daciei? În primul rând, timpul scurt de ocupaţie în 
Dacia nord-dunăreană - doar 165 de ani, perioadă în care 
trupele romane nu ar fi fost în stare să impună limba latină, 
până la completa dispariţie a celei locale. Dacia fiind cucerită 
în proporție de numai 14% de către romani şi cu nişte soldați 
care vorbeau orice limbă, numai limba latină nu. Cele mai 
vechi cronici maghiare păstrate (sec. XII-XIII) afirmă că atunci 
când maghiarii au sosit în Pannonia, zonele învecinate erau 
locuite de „blacki” sau „blazi” (valahi = români); nicio cronică 
medievală nu menţionează vreo migrație masivă de populații 
romanice din Balcani. 

Cele sub 200 de cuvinte comune cu echivalente albaneze 
(de ex. moş, copil, mal, murg, barză, viezure, abur, rezema, 
zer, urdă, gălbează, zgardă, zgârma, sâmbure, mazăre, măgar, 
bunget, cioc, căciulă) atestă cel mult o moştenire în comun a 
unor resturi de lexic daco-moesic şi nu împrumutarea din 
albaneză în română. Apoi exista populaţia numită „dacii liberi” 
şi cele numite carpi şi costoboci. „Pe baza indiciilor istorice 
noi nu putem susține romanizarea acestei țări decât în partea 
apuseană a Ardealului cu Banatul, Timişul şi Oltenia, pe care 
teritoriu se mărginise colonizarea romană. În Moldova şi 
Valahia răsăriteană, precum şi în regiunea dintre Tisa 
superioară şi Ardeal, lipsea această  temelie...Şi după 
părăsirea provinciei dacii din țară susţin ostilităţi cu Imperiul 
Roman. Acest element ostil nu se poate privi ca romanizat” 
(Dm. Onciul [40]). Argumentele istoricului Dm. Onciul sunt 

absolut fondate. O prea mică parte a Daciei a fost ocupată de 
romani şi pentru o perioadă incomparabil de mică comparativ 
cu alte popoare. „Neamul tracilor este cel mai numeros după 
cel al inzilor...” (Herodot). Putea oare să dispară fără urme 
acest mare popor? Problema strămoşilor noştri consta în faptul 
că acelaşi popor era numit de străini cu nume diferite, lăsând 
impresia că sunt popoare diferite (şi astăzi vecinii unguri şi ruşi 
favorizează ideile aberante ale unor rătăciți despre țara 
„Republica Moldova” şi despre „poporul moldovenesc”. Chiar 
şi cea mai vitează ramură a tracilor erau numită de romani daci, 
iar de greci — geţi. 

La începutul mileniului I între Peninsula Apenină şi 
Marea Neagră locuia un singur neam, destul de numeros 
(urmaş al marelui popor trac), dar divizat în mai multe 
ramificații, după denumiri geografice, îndeletniciri etc.: iliri, 
traci, geto/daci, fărâmițaţi la rândul lor în formaţiuni statale şi 
prestatale, uniuni de triburi, sub aspectul ocupaţiilor, structurii 
sociale, credințelor, locului de trai. Ceea ce îi lega pe toți şi îi 
făcea să înțeleagă că au aceleaşi rădăcini şi sunt de acelaşi 
neam era limba vorbită, care, în pofida deosebirilor, era 
înțeleasă de toţi, indiferent de regiunea în care locuiau. Chiar şi 
romanii înțelegeau această „limbă latină vulgară”, ceea ce 
vorbeşte despre faptul că şi ei se trăgeau din aceleaşi rădăcini. 
Deci, după ocuparea Daciei de către Traian nu putea fi vorba 
despre romanizarea ei, ea fiind latină până la venirea romanilor. 

După părăsirea Daciei vechi de către romani în partea de 
sud a Dunării se formează tocmai trei Dacii: Dacia ripensis, 
Dacia mediteraneană, Moesia superior şi inferior, Dardania 
etc. „Dacii locuiesc pe ambele maluri ale Istrului (Dunării — 
n.n.). Cei care sunt dincoace de fluviu se numesc moesi. Cei de 
dincolo poartă numele de daci, fie că sunt geți, fie că sunt traci 
din neamul dacilor"(Casius Dio [41]). Ce i-ar fi făcut pe 
romani să numească cu numele „Dacia” practic întregul 
teritoriu mai jos de Dunăre până la Balcanii eleni, între Marea 

Neagră şi Marea Adriatică? Doar faptul prezenţei masive a 
elementului dacic în acest spaţiu natural al vechilor traci, din 
care s-au tras geto-dacii. Adică elementul latin a fost prezent 
masiv în acest teritoriu până la venirea romanilor. , Geții 
(dacii) vorbesc o limbă barbară. Însă curios că este de neam 
latin”, ne scrie martorul ocular al acelor timpuri Publius 
Ovidius Naso, exilat de romani în or. Tomis (actuala 
Constanţa). „Colhii şi dacii mă cunosc. Ei vorbesc o limbă 
barbară de idiom latină” (Horaţiu - 65-6 î.Hr.). Deşi nu putea 
să prinză toate cuvintele ce le cânta, înțelegea în toate” 
(Lucian, (120-135 d.Hr., despre împăratul Nero, admirând 
cântecul unui scit de lângă Pontul Euxin). Oare toate acestea, 
de asemenea, prezenţa în limba română a multor cuvinte din 
sanscrită (vezi: Vlad Ciubucciu [42]), comunitatea de cuvinte 
în limbile română, albaneză ş.a. nu vorbesc despre existența 
unei limbi protolatine? 


Hărțile evolutive ale Imperiului Roman plasate în preajma 
Colisseumului. Foto autor. 

esant să 
i evoluția 
ı Roman, 
patru hărți 
din diferite 
sate pe un 
ı preajma 
Se observă 
că romanii 
lrioade au 
«mult mai 
Roma cum 
tii tic: ar fi Asia Minoră, Africa, 
iar Tracia, Moesia şi Dacia, care se aflau mult mai aproape, au 
fost ocupate doar în ultima perioadă (observați cum au fost 
ocolite teritoriile dacice în calea lor spre Asia Minoră, bazinul 
de sud al Mării Negre). Care ar fi explicația acestui 
comportament straniu? Sunt plauzibile două variante: 
1. Dârzenia cu care îşi apărau dacii teritoriile (drept 
argument ar fi războaiele lui Caesar împotriva lui Buerebista); 
2. Comunitatea etnică a romanilor cu tracii, dacii şi moesii. 
Acesta ar fi un 
argument în plus în favoarea 
unităţii rădăcinilor de neam 
şi ale limbilor ambelor 
popoare (cel roman şi dac), 
adică limba latină. Deci, 
limba dacilor era o limbă 
latină până la ocuparea lor de 
către romani, şi nu una 
romanică, impusă de romani 
după cucerirea Daciei, cum 
încearcă să ne convingă 
mulți istorici. Să ne punem întrebarea: de ce am fost atât de 

Suriu închis - tracii romanizați, 
suriu deschis - dacii liberi. 


uşor asimilați de romani în numai 160 de ani, iar în perioade de 
timp mult mai mari din timpul năvălirilor hunilor, slavilor, 
tătarilor, turcilor, mai târziu ale ruşilor (mă refer aici la 
Basarabia), nu am putut fi „hunizați ”, „slavizați ”, „tătarizați ”, 
„turciți”, „rusificaţi” etc., dimpotrivă, noi i-am asimilat pe 
mulți dintre ei. 

Este clar că şi de această dată istoria ne-a fost furată, 
latinitatea ne-a fost furată. E de datoria specialiştilor în materie 
să confirme sau să infirme aceste ipoteze. Desigur, acest lucru 
nu e uşor. În domeniul ştiinţelor exacte se operează cu 
parametri concreți, în mare parte reali, sesizabili. În istorie însă 
e necesară o analiză minuțioasă a situațiilor istorice, o 
contrapunere logică a faptelor în context cu perioadele istorice. 


» 

ÎMPĂRAȚI ROMANI DE ORIGINE DACICĂ CONTESTAȚI 
DE ISTORICI - UN ALT FURT AL ISTORIEI 


“Împărații romani de origine dacică sunt un subiect 
foarte puţin cunoscut. Poate numele lor le sunt familiare 
multora, dar cu privire la originea lor dacică s-a păstrat 

tăcere. De-a lungul timpului, cei mai mulți istorici români, 
dar şi unii Străini, le-au contestat originea, în ciuda 
documentelor care ne garantează obârşia lor dacică” 

( Aurora Petan, istoric [43]) 


Sunt mai multe argumente că dacii, după cucerirea lor de 
către romani, au jucat un rol important în istoria Imperiului, nu 
au fost doar simpli călători urcați în carul istoriei. Este 
indiscutabil adevărul că dacii prin vitejia şi devotamentul lor l- 
au marcat pe Traian în timpul războaielor dacice din 101-102 şi 
105-106 d.Hr. Columna lui Traian, plină de scene de luptă a 


Columna lui Traian, Roma. Foto, autor, 2012. 

lui cu dacii este un argument (oare puţine alte popoare au fost 
cucerite de romani dar nu s-au învrednicit să fie imortalizați pe 
această coloană). “De ce romanii (mai precis Traian) au decis 
să-i reprezinte pe daci, popor considerat “barbar”, în centrul 
de elită al lumii romane? De ce nu au fost reprezentate 
personalităţile romane, cum ar fi fost mult mai logic? Este un 
Mare, Mare Mister. Nu trebuie să uităm că acest for a fost 
construit pentru a-l glorifica pe împăratul Traian. Dar, în 
urma constatărilor arheologice, putem adăuga că, în acelaşi 
timp, acest loc de o mare importanță pentru romani a fost 
dedicat în mare parte şi glorificării dacilor. Învinşii au fost 
glorificaţi şi omagiaţi de învingători. Acest lucru consider că 
este de o mare importanță şi poate fi considerat total ieşit din 
comun. Adică, romanii au adus, au implantat, de bună voie, 
imaginea dacilor, un popor învins, imaginea lumii “barbare”, 
în locul cel mai de preț al lor, Forul” menţionează istoricul A. 
Petan [43]. „Ei nu sunt prizonieri: nu există nici măcar o 
singură statuie de dac cu mâinile în lanţuri. Ochii lor ascund o 
enigmă, expresia lor este aceea a unor înţelepţi. De ce au vrut 
romanii să îi aibă, în mijlocul Romei şi în mijlocul imperiului 
lor, pe aceşti enigmatici inițiați, cu privirea lor senină, dar de 
nedescifrat? De ce i-au adus în for şi le-au închinat o 
grandioasă columnă, celebrându-le moartea şi sacrificiul? Nu 
Traian şi neamul său de cuceritori ai 
lumii sunt cei ce i-au scos pe daci din 
istorie. Dimpotrivă! Lor trebuie să le 
fim recunoscători pentru ca i-au făcut 
nemuritori, prin trupul marmurei. Noi 
suntem cei ce vrem Să-i dam afară pe 
daci din ţara lor, prin nepăsarea 
noastră“ continuă cu durere în suflet 
autoarea [43]. 

Într-un interviu acordat în 2007 
revistei „Formula As”, Aurora Peţan 

menționa că statuile dacilor păstrate în muzeele Romei, făcute 
de romani în perioada lui Traian, pentru Forul de la Roma, îi 
înfăţişează pe aceştia cu mâinile împreunate, dar nu legate, cum 
procedau romanii cu prizonierii barbari. 

Să prezentăm un alt fapt incontestabil. Graţie vitejiei 
dacilor demonstrată în lupte l-au făcut pe Traian şi pe urmaşii 
lui să-i înroleze masiv în armata romană. Pe timpul împăratului 
Hadrian, doar în Britania din 20 de cohorte ale Armatei 4 erau 
de origine traco-dacică (Cohors Primae Aelia Dacorum 
milliaria; Cohors Secundae Pannoniorum; Cohors Secundae 
Dalmatarum; Cohors Septimae Thracum). 

Din cele ce vom prezenta în continuare vom vedea că 
dacii erau buni nu numai în lupte, nu numai ca conducători de 
legiuni şi cohorte romane, dar chiar şi la conducerea acestui 
mare imperiu în anii de glorie. Împărații romani de origine 
dacica sunt un subiect foarte puțin cunoscut. Numele multora 
din împărații romani sunt cunoscute, dar cu privire la originea 
lor dacica s-a păstrat tăcerea. De-a lungul timpului, cei mai 
mulți istorici romani, dar şi unii străini, le-au contestat 
originea, în ciuda documentelor care ne garantează obârşia lor 
dacică. Fără aceşti daci ajunşi la cârma Imperiului, istoria 
Daciei, a Europei şi chiar a întregii creştinătăţi ar fi fost alta. 
Istoria oficială le contestă dacismul şi astăzi, din motive greu 
de înţeles. 

În pofida aşa numitului proces de „Jatinizare şi 
romanizare” rapidă a dacilor amintirea lui Decebal a rămas vie 
în secolele următoare, iar numele de “dac” este purtat cu 
mândrie de mai multe personaje istorice, ajunse pe cele mai 
înalte trepte ale ierarhiei militare sau politice a Imperiului 
Roman. Acest lucru a devenit posibil după ce a fost adoptată 
constituția lui Caracalla în 212, prin care toţi cetăţenii 
Imperiului Roman născuți liberi deveneau cetăţeni romani cu 
drepturi depline. Astfel, orice dac devenit cetăţean roman, 
putea urca pe scara erarhială. 

Regalian, strănepotul lui Decebal este cel dintâi dac 
care a urcat în această ierarhie. Documentele epocii spun ca 
„dacul cel ambițios” a intrat in istorie în preajma anului 260 
d.Cr., susținând că este un urmaş al lui Decebal, un strănepot al 
marelui rege martir. Această genealogie imaginară poate fi 
contestată însă nu se poate pune la îndoială originea lui dacica. 
În anul 260, când pe tronul Romei se afla Gallienus, dacul 
Regalian, general cu talent de strateg, se afla în fruntea trupelor 
din zona Dunării, din Pannonia şi Moesia. Prin anii 260 el pune 
la cale o rebeliune, în urma căreia este proclamat împărat de 
către trupele sale. Monedele emise de 
el şi de soţia (sau mama) sa, Sulpicia 
Dryantilla, o femeie cu nume dacic, s- 
au limitat la zona dunăreană. După 
preluarea puterii, duce lupte 
împotriva sarmaților, dar Gallienus 
vine de la Roma împotriva lui şi îl 
învinge. Conform surselor scrise, 
Regalian este ucis într-un complot de 
propriii săi partizani. 

Personalitatea lui Regalian este 
deosebit de importantă în istoria provinciei Dacia, deoarece 
coincide cu abandonarea provinciei de către Gallienus. Deşi 
Aurelian este considerat cel care a retras trupele şi 
administraţia romană din Dacia superioară, totuşi, izvoarele 
istorice şi arheologice demonstrează faptul că provincia Dacia 
a fost abandonată mai devreme, în vremea lui Gallienus. 
Aurelian numai a consemnat şi oficializat acest fapt într-un fel 
ruşinos pentru romani. Vestigiile arheologice (monede bătute, 
inscripții) demonstrează acest fapt. Acest moment coincide şi 
cu o serie de atacuri dure ale carpilor (daci liberi) asupra 
provinciei. 

Aureolus, ciobanul din Carpaţi. Tot in vremea lui 
Gallienus a trăit şi Marcus Acilius Aureolus, dac dintr-o 

Monedă bătută de 
împăratul Regalian 


familie de ciobani. Istoricul bizantin Zonaras spune despre el: 
“Aureolus era din ţara getică, numită mai târziu Dacia, şi de 
neam obscur, fiind mai întâi păstor...”. Începând ca simplu 
soldat în armata romană, a câştigat simpatia împăratului 
Valerianus şi a ajuns îngrijitor al cavaleriei. După ce a câştigat 
şi încrederea lui Gallienus (succesorul lui Valerian la tron), a 
fost trimis de împărat în anul 265 în Galia să lupte împotriva 
uzurpatorului Postumus. Aureolus însă s-a aliat cu acesta 
împotriva lui Gallienus. În anul 268 a fost proclamat suveran la 
Mediolanum de către armatele sale. Gallienus a pornit 
împotriva celui de-al doilea dac autoproclamat împărat, 
Aureolus. În pofida trădării aliatului său Postumus în asediul de 
la Mediolanum Gallienus este ucis, iar Aureolus a reuşit să-şi 
păstreze titlul, până în vremea lui Aurelian, dar a fost trădat şi 
ucis, ca şi Regalian, de propriii lui soldați. 

Împăratul Galeriu, „olfeanul” care i-a răzbunat pe 
daci. Galerius Maximianus (292-311) l-a urmat la domnie pe 
Dioclețian, al cărui protejat a fost. S-a născut într-un sat din 
apropiere de Serdica (Sofia), dintr-o mamă dacă, venită din 
nordul Dunării, din Dacia Traiană (după numele romanizat de 
Romula, mama sa ar fi venit de undeva din Oltenia, din Dacia 
Malvensis, poate chiar din oraşul Romula (astăzi Resca, jud. 
Olt). Scriitorul creştin Lactanţiu confirmă originea dacică a 
împăratului Galeriu, dând şi câteva informaţii uluitoare despre 
acest dac ajuns împărat. În primul rând, a vrut să supună la 
obligația plăţii impozitelor Roma şi întreaga Italie, drept 
răzbunare pentru umilirea dacilor de către Traian (ar fi 
plauzibilă şi varianta cu problemele economice cu care se 
confrunta giganticul Imperiu) , care le-a impus tribut dacilor. În 
al doilea rând, a vrut să schimbe numele Imperiului roman în 
Imperiul dacic. Înainte de a muri, împăratul s-a retras în satul 
său natal, care a fost numit Romulianum, după numele mamei 
sale. Galeriu a rămas în istorie ca persecutor al creştinilor, atât 
în perioada domniei lui Dioclețian, cât şi în timpul propriei 

domnii. Totuşi, înainte de a 
muri, a dat primul edict de 
toleranță din istoria 
creştinilor, reeditat apoi de 
Constantin cel Mare. Pe 
arcul sau de triumf de la 
Salonic apar figuri de daci 
cu steagul lor naţional în Pepelea si 
forma de şarpe cu cap de 
lup. Dacismul lui Galerius 
este incontestabil, la fel şi 
adversitatea sa față de 
romani şi de numele de 
„roman”, declarată deschis 
de împărat. Nu este exclus 
faptul distrugerii în această 
perioadă a unei serii de 
documente ce relatau cucerirea Daciei, încercând astfel să 
apere memoria dacilor. 

Daia si Licinius Maximinus Daia (sau Daza) au fost 
împărați romani, drumurile cărora s-au intersectat în timpul 
domniei lor. Daia era nepotul împăratului Galeriu. S-a născut 
în Dacia Aureliană, la sud de Dunăre, având-o ca mamă pe sora 
împăratului. A ajuns să fie adoptat de unchiul său, dar chiar şi 
după adopție, a ţinut să-şi păstreze numele dacic. 

Despre Licinius, în schimb, izvoarele spun ca se trăgea 
dintr-o familie de țărani daci din Moesia Superior. S-a născut 
în anul 265 şi a ajuns prieten foarte bun cu Galeriu, conferindu- 
i în anul 308 titlul de „Augustus” în vestul imperiului, în timp 
ce Daia, nepotul împăratului, şi Constantin (şi acesta de origine 
moeso-dacică) au fost numiţi „fiii auguştilor”. Astfel, toți cei 
patru suverani care formau tetrarhia (forma de conducere cu 


Em. 


Figuri de daci pe arcul lui 
Galeriu din Salonic. 

patru împărați, doi de rang 
superior şi doi de rang mai mic), 
erau de origine dacica. După 
moartea lui Galeriu, în a. 311, 
Licinius şi-a împărțit imperiul 
frăţeşte cu Daia, dar în a. 313, s-a 
aliat cu Constantin, căsătorindu-se 
cu sora lui vitregă, la Mediolanum 
(Milano). 

Constantin şi Licinius se 
reuniseră la Milano pentru un 
eveniment extrem de important: promulgarea edictului prin 
care religia creştină devenea egală în drepturi cu celelalte 
religii ale imperiului. De cealaltă parte, Daia s-a aliat cu 
uzurpatorul Maxenţiu, însă a fost înfrânt şi a preferat să se 
sinucidă ca şi strămoşul său Decebal. Locul său a fost luat de 
Constantin, cumnatul lui Licinius. Ulterior Licinius si 
Constantin au intrat într-un conflict, în urma căruia cel din 
urmă a învins şi a devenit unic împărat al Imperiului. Cu aceşti 
patru împărați de origine dacică, ce au condus imperiul 
simultan, a început o noua epocă în istoria Imperiului Roman. 

Împăratul Constantin şi mama sa Elena. Cel mai mare 
împărat roman de origine dacică a fost Constantin numit şi 
Constantin cel mare pentru faptele sale inclusiv în apărarea şi 
promovarea creştinismului, primul împărat creştin din istorie. 
S-a născut la sud de Dunăre, la Naissus, în Serbia de astăzi, pe 
atunci provincia Moesia Superior, ca fiu al generalului 
Constantinus Chlorus (viitor împărat Constanțiu I) şi al 
Helenei. În a. 271-272, sub împăratul Aurelian, a fost membru 
al protectores (militari superiori în slujba împăratului) în estul 
Imperiului Roman, iar ulterior a ajuns tribun. În 284-285 a fost 
praeses (guvernator de provincie subordonat unui consularis) 
al Dalmației. A fost prefectul pretorian al împăratului 
Maximian în 288-293. În anul 325, în vremea conciliului de la 

Monedă bătută 
Maximus Daia 


Niceea, la Naissus este 
atestat un episcop care îşi 
spune „Dacus”. Prezenţa 
dacilor la sudul Dunării, 
atât înainte de cucerirea 
Daciei cât şi după aceea, 
este incontestabilă. Deci, 
Constantin era, mai exact, 
un moeso-dac. Deşi nu se 
ştie în ce fel dacismul lui 


j M "Fa Constantin i-a influențat 
i i acțiunile, se ştie sigur că el 
Bustul lui Constantin cel Mare. este cel care, la doar două 

secole după cucerirea 

Daciei, spoliază 

monumentele din 


splendidul for al lui 
Traian. Marea friza 
de piatră a lui Traian, 
măsurând peste 30 de 
metri şi fiind a treia 
ca mărime din 
întreaga antichitate, 
este sparta în bucăți de Constantin. Patru bucăți sunt incastrate 
în arcul său de triumf de la Roma, după ce figura lui Traian 
este ştearsă din reprezentările reliefurilor. Mai mult, opt din 
grandioasele statui de daci, înalte de trei metri, care 
împodobeau forul lui Traian, sunt scoase de la locul lor şi 
urcate pe Arcul împăratului Constantin. Ce logică să aibă 
dislocarea unor statui colosale de daci şi plasarea lor pe un 
monument al unui împărat roman, daca nu faptul ca acesta era 
născut tot în țara dacilor? Cu siguranță, Constantin avea o mare 
stimă pentru strămoşii săi. Documentele arată că Constantin ar 
fi ar fi încercat să aducă Dacia sub stăpânirea sa şi a refăcut 

podul de peste Dunăre, dar rezistenţa carpilor (dacilor liberi) 
era dură. 

Totuşi, cum de a fost posibila aceasta „profanare” a 
forului lui Traian? Este evident că nici un împărat nu ar fi 

Arcul Împăratului Constantin, Roma. Foto autor, 2012. 


îndrăznit să distrugă monumentele unui predecesor, daca acesta 
era prețuit, memoria sa era onorată şi făcea parte din galeria 
sacră a părinților Romei. Gestul atât de neobişnuit şi de şocant 
al plasării celor opt statui de daci pe Arcul de triumf al lui 
Constantin îşi găseşte în acest fel o explicație. Statuile de pe 
arc simbolizează obârşia dacică, mândră şi iubitoare de 
libertate, a împăratului. Din aceasta perspectivă, nu ar fi deloc 
absurd sa ne gândim că scrierea de căpătâi a lui Traian despre 
cucerirea Daciei a dispărut, ca şi celelalte scrieri ce relatează 
acest eveniment dramatic din istoria dacilor, din ordinul lui 

Constantin. Daca Galerius nu a 
contribuit la dispariția acestor 
scrieri, se poate să o fi făcut 
împăratul Constantin. 

Constantin cel Mare este 
cel care a mutat capitala 
imperiului la Byzantion, numit 
după moartea sa Constantinopol. 
Orientul a devenit astfel izvorul 
spiritual şi cultural al întregii 
Europe. În vreme ce occidentul 
orbecăia în întunericul în care 
barbarii migratori l-au aruncat, în 
orient străluceau luminile 


Bizanțului creştin, Noua Romă. 


Constantin cel Mare. 


„După ce ar fi învins 


împăratul Constantin pre schitele carii lăcuiau dincolo de 


Sfinţii Constantin şi Elena. 

Dunăre (pentru  năvălirile 
neamurilor de viță 
nemțească, numiţi de latini 
cu numele de gothi, iar de 
greci schite) pe timpul 
Marelui Constantin se chema 
Ghotia în a. 319 cu mare 
biruință...credința cea 
creştinească întru atâta s-a 
lățit cît al şeselea an după 
pretinsa  biruință se află 
dintrinsa la Nichea şi a se fi 
iscălit orinduialelor 
soborului acolo ţinut, Theofil 
al mitropoliei Ghotiei 
episcop” scrie cunoscutul 
luptător pentru dreptul la 
istorie al românilor 


Gh.Şincai [44]. În această perioadă se formează Imperiul 
Roman de Răsărit, iar Marele Constantin este primul împărat, 
care la 325 a oprit prigoana creştinilor. În acelaşi an a pus 
temelia celei de a doua Romă — Constantinopolul, care a 
devenit primul centru mondial al creştinismului (pe atunci 
Roma catolică nu exista încă), care mai apoi s-a răspândit în 
toată lumea. 

Cat de mult a contribuit dacismul lui Constantin la 
aceasta transferare a gloriei romane în orient este foarte greu de 
spus. Dar dacii de pe Arcul lui Constantin veghează vechea 
Romă şi astăzi, semn al dăinuirii spiritului dac peste timp. 

Mai apoi vin urmaşii împăratului Constantin cel Mare. 
Primul este Constantinus II (317-340), împărat arian, prigonitor 
al Bisericii. Apoi Dalmatius, nepotul Sfântului Constantin cel 
Mare, proclamat august între 335-337. Hannibalius, de 
asemenea este nepot al Sfântului Constantin cel Mare, august 
335-337. Constans este împărat cu adevărat ortodox (333-350). 
Mai apoi Vetranius (350), Constantius II, împărat arian (337- 
361), Constantinus Galus (351-354), Nepotianus (350), Flavius 
Claudius Iulianus, păgân şi mare persecutor al creştinilor, 
supranumit Iulian Apostatul (361-363). Mai apoi urmează o 
nouă dinastie străromână, deschisă de Flavius lovianus, 
împărat ortodox (363-364) şi continuată de Flavius 
Valentinianus I (364-375), Flavius Valens (364-378), arian, 
Gratianus (367-383), împărat al Apusului, ortodox, Flavius 
Valentinianus II (375-392), Flavius Constantius III (417-421), 
Valentinian III (425-455), Marcianus (450-457), Leon I Tracul 
(457-477), Leon II (456-474), Vitalianus (513-515), Anastasius 
(491-518), Iustin I (518-527), Iustinian I (527-565), Flavius 
Iustinianus II (565-578), Tiberius (578-582), Focas (602-610), 
ultimul împărat al Imperiului Roman de Răsărit, care Imperiu 
va fi transformat de Heraclius în Imperiu grecesc, cunoscut ca 
Imperiul Bizantin. Credem că această înşiruire este suficientă 
pentru a deschide o perspectivă nouă asupra unei perioade, pe 

care istoriografia noastră oficială are tristul obicei de a o trata 
cu prea puțin interes. 

Se impune o întrebare: de ce manualele de istorie nu 
pomenesc nimic despre rolul dacilor în istoria imperiului 
roman? A existat şi continuă să existe o adevărată conspirație 
în jurul acestui subiect. Istoricii români, dar şi unii străini, în 
special maghiari, dar şi ruşi, au făcut tot posibilul pentru a 
„demonta” originea dacica a unor personaje ajunse pe tronul 
împărăției romane. Pe istoricii maghiari îi poți înţelege: trebuie 
cumva să argumenteze că la venirea triburilor maghiare în 
Panonia nu existau nici urme de daci. Nu sunt de înţeles 
istoricii români. „Despre informaţiile pe care ni le da Lactanțiu 
cu privire la Galeriu s-a spus ca nu merită să fie luate în 
seamă. Despre cele din „Historia Augusta”, care atestă 
originea dacică a lui Regalian, la fel, că ar fi vorba de nişte 
născociri. Cum poate fi explicat acest comportament? Din 
două motive diferite, dar cu un unic scop. Unii istorici 
maghiari, în frunte cu A. Alfldi (1940), au vrut să demonstreze 
că, după abandonarea provinciei, în Dacia nu a mai rămas 
nici un dac şi că nu a existat nici un fel de continuitate de-a 
lungul mileniului “întunecat”, pana la venirea maghiarilor în 
Transilvania” spune A. Peţan [43]. De menționat că recent a 
mai apărut un avocat al acestei opinii canadianul de 
proveniență ungurească D. Darrel, care menţionează în 
volumul geopolitic [45]: „După retragerea romană nu există în 
regiune documente despre daci sau romani pentru un întreg 
mileniu”. Da, sunt cam puţine (s-au stăruit mai mulţi „frazi” 
de-ai noştri mai mari să fie cât mai puţine, dar şi unii istorici 
de-ai noştri le neglijează pe cele puține existente) însă ce-i care 
doresc să le găsească le găsesc. Apariţia unor personaje istorice 
importante, cum ar fi împărați romani de obârşie dacica, le-ar fi 
încurcat socotelile, si atunci ei au recurs la contestarea surselor 
documentare, pentru a demonstra ca nu este vorba de daci 
autentici. 

Din păcate şi unii dintre istoricii români, au turnat apă la 
moara acestor istorici unguri, demonstrând ca, după 
abandonarea Daciei de către romani, toata populaţia rămasă în 
provincie era deja complet romanizată. Prin urmare, şi 
împărații de origine dacică trebuiau să fie tot romani. Dar 
faptul ca documentele depistate arată asupra originii dacice a 
acestor împărați, că originea lor etnică era foarte importantă. 
Cunoşteau, desigur, limba latină, erau integrați în societatea 
romană provincială, dar obârşia lor era dacică. Daca ar fi fost 
daci complet romanizați, fără să mai poarte vreo moştenire 
dacica, li s-ar fi spus pur si simplu romani, fără prea multă 
insistență pe originea etnică. În schimb, marele cărturar 
Dimitrie Cantemir nu se sfia să-l numească pe Aureolus 
„hatmanul călărimii Avreulus Dacul”. 

Această falsificare persista până astăzi, iar istoria oficială 
nu recunoaşte originea dacică a acestor împărați. Ştergerea 
dacilor din istorie pare să fie urmarea unui blestem ce s-a 
născut demult, dar continuă şi astăzi. Istoricii noştri continuă 
să-i lase pe daci intr-un întuneric care pare să nu se mai 
sfârşească. 

UNDE AU DISPĂRUT STRĂMOȘII NOŞTRI PE DURATA A 
PESTE O MIE DE ANI? [46,47,48,49] 


„Și astfel ţăranul daco-roman - matca 

statornică a neamului nostru - păstrător credincios al 
limbii ş-al datinilor părinteşti rămâne aci, în fara lui 
bântuită, țară fără stăpân şi fără apărare, pentru 
lungă şi neaşezată vreme” 

(Alexandru Vlahuţă. Din trecutul nostru [50]). 


Este absolut inexplicabilă tăcerea specialiştilor români în 
materie cu privire la acest gol de aproximativ o mie de ani 
(creat artificial) în istoria poporului român. Chiar deranjează 
această tăcere, fapt ce permite diferitor vecini să ne trateze 
istoria după placul şi poftele lor. Este înţeles faptul că vecinii — 
„prietenii noştri” veniţi peste noi mult mai târziu — au avut tot 
interesul să şteargă tot ce ţine de rădăcinile adânci ale neamului 
nostru. Şi au făcut acest lucru întotdeauna. De ce însă puținul 
din ceea ce a mai rămas nedistrus nu este intens cercetat de 
către istorici, lăsând spațiu de manevrare unor falşi istorici 
străini? „...Cele 12 triburi maghiare au sosit în Panonia pe un 
loc gol, dacii dispărând pe parcursul a peste o mie de ani... 
După retragerea romană nu există în regiune documente 
despre daci sau romani pentru un întreg mileniu”, ne 
luminează ungurul canadizat doctor honoris causa Delamaid 
Darrell, în volumul geopolitic [45]. Da, sunt cam puţine (au 
stăruit mai mulți „frați” de-ai noştri mai mari să fie cât mai 
puţine), însă ce-i care doresc să le găsească le găsesc. Că 
ignoranța acestui domn este totală (să fie numai ignoranță?) ne 
vorbeşte cronica evenimentelor de mai jos. Ca să vezi miracol! 
A fost marele popor dac cu o istorie multimilenară şi nu mai e. 
A dispărut, aşa, fără urmă, ca să elibereze locul ungurilor şi 
slavilor. Este lipsită totalmente de sâmburele raţiunii această 
ipoteză. Un popor sedentar, cu îndeletniciri agricole de milenii 
(lucru menţionat de numeroşi istorici ai timpului), cu 

Migration of the 
Hungarians: 


1. Yugra (Magyar Oshaza) 


2. Magna Hungaria 
3. Levedia 
4. Etelköz 


5. Carpathian Basin 


Traseul migraţiei ungurilor în Europa 


adânci rădăcini în pământul stropit cu sângele strămoşilor, nu 
putea să părăsească teritoriul Vechii Dacii, cu atât mai mult că 
la nord-est se aflau fraţii lor — dacii liberi. 

Cu totul de altă părere este cunoscutul jurnalist francez 
S.M.Girardin, care constată că  „...această provincie 
îndepărtată, cucerită ultima de romani, a conservat cel mai 
mult urmele şederii lor”. „Observând numai originile, Valahia 
şi Moldova fac parte din marea familie a Europei Latine. Ei 
(românii n.n.) poartă nume latin, vorbesc limba latină, 
pământul lor a păstrat nume latine şi sub acest aspect ei nu au 
meritat mai mult uitarea savanților şi publiciştilor...Nu, nu ne 
este permis să ne îndoim că naţiunile pelasge formară poporul 
latin...Este incontestabil că pelasgii contribuiră la fondarea 
Romei. Pentru ce să ne mirăm atunci că pelasgii panonieni, că 

pelasgii din Tesalia, din Macedonia, că pelasgii Daciei 
vorbiseră şi conversaseră dialectul lor naţional, pelasgicul 
vlah, care a purtat în Italia numele de latin”, scrie un alt 
publicist şi om politic francez Felix Colson. Cât de clară este 
originea poporului român pentru Colson şi cât de nebuloasă, 
misterioasă este pentru acest doctor humoris causa (cum ar 
spune un bun prieten, profesor universitar) Delamaid Darrell. 
Istoricii menționează că ungurii, la rândul lor, apar pentru 
prima oară în centrul Europei în câmpia Panonică în a. 862. 
Procesul „descălecatului lor” se consideră încheiat în jurul 
anului 900, după care timp de 50 de ani triburile din Panonia au 
făcut raiduri de pradă în jur (a se vedea harta incursiunilor 
barbare anexată - în spiritul adevăratelor triburi războinice 


Incursiunile jefuitoare ale triburilor ungare (862 - apr.900), 
d.Hr. până s-au aciuat în câmpia Panoniei. 


venite tocmai din Ural). Atunci când triburile ungare hoinăreau 
banditeşte prin întreaga Europă românii sedentari prin 

constituție îşi căutau de viaţa lor sedentară pe pământurile 
străbunilor lor. Însuşi împăratul Iosif al II-lea în 1784 arată că 
românii sunt „Cei mai vechi şi mai numeroşi locuitori ai 
Transilvaniei”. 

Deocamdată calul troian al Europei — Ungaria, împreună 
cu Rusia, lucrează eficient în direcția discreditării României în 
fața popoarelor coabitante din Europa prin „promovarea 
„adevărului despre România, care este un stat artificial, 
locuit de maghiari, ţigani, ruşi, ucraineni, bulgari, găgăuzi, 
moldoveni etc. şi doar unde şi unde de ceva români” (Ş. 
Maimescu [51]. „,...7racii nu au existat (ca să vezi, o întreagă 
armată de istorici, martori ai timpului — greci, romani, arabi, 
goți ş.a. — i-au descris destul de larg pe aceşti „anonimi” ai 
istoriei, iar pretinsul doctor nici n-a auzit de ei), iar dacii 
reprezintă un trib nord-celtic non-germanic, cu origini 
incerte "(!!!) declară nonşalant acelaşi Delamaid Darrell. Faptul 
că dacii au lăsat atâtea urme adânci în acest pământ, că o serie 
de împărați romani au fost de origine dacică, că înşişi unii regi 
unguri au fost de origine română (primul rege al Ungariei a fost 
nobilul Voicu/Vajk — de origine română din Panonia/Ungaria, 
uns rege sub numele de Ştefan I, post-mortem fiindu-i adăugat 
titlul „cel Sfânt”; loan de Hunedoara şi fiul său Matei Corvinul 
de origine maghiaro-română ş.a.) 

Un alt mare „savant neam” în ale originii românilor scrie 
în acelaşi spirit: „....În Dacia a fost creată o adevărată bază de 
colonizare dintr-un teritoriu slab şi înconjurat de o populație 
duşmănoasă, în care însă romanitatea nu şi-a înfipt rădăcini 
atât de adânci, nesprijinindu-se pe bazele sigure ale unei 
naționalități cucerite şi din punct de vedere spiritual. De aici şi 
uşurinţa cu care mai târziu a putut să fie îndepărtată şi a 
dispărut fără a lăsa atât de multe urme ca în Britania sau 
Noricum, fiind ştearsă ca o simplă poleială ” (Roesler). Ca să 
vezi!!! Un popor născut din marile civilizaţii Cucuteni, 
Gumelnița, Petreşti „...din cel mai numeros după inzi 

popor,...din cea mai vitează ramură a tracilor” (Herodot) a 
dispărut fără urme, „fiind ştearsă ca o simplă poleială ”. 
Orbirea acestui savant este fără margini. Urma doar să se 
coboare din faetonul său în primul sat din România (vechiul 
pământ al dacilor) şi găsea prima urmă a latinismului (limba 
română). Ignoranţa unor pseudosavanţi n-are margini. Românul 
a rămas pe acest pământ şi la bine şi la rău. Nu era în firea lui 
să hoinărească prin lume, lucru constatat şi de cărturarul englez 
E. Gibbon la 1787, arătând că în Dacia, după retragerea 
aureliană, rămâne ,„...o parte însemnată din locuitorii ei, care 
mai mare groază aveau de emigrare decât de stăpânitorul 
got”. 

Pentru a câta oară grație vecinilor şi „prietenilor” 
strămoşii noştri devin „mari anonimi ai Europei”? 
Informaţiile scunde despre continuitatea dezvoltării şi 
transformării dacilor în românii primelor state româneşti — 
Moldova, Muntenia şi Transilvania — în perioada postromană 
de cca. 1100 de ani, dezinformarea intenționată, în special, de 
către vecinii noştri, care întotdeauna au jinduit aceste 
pământuri, istoria amputată promovată de aşa-numiţii istorici şi 
cozile de topor autohtone, susținuți de diferiți avocaţi din 
exterior (cel mai mult se manifestă în acest sens aşa-numiţii 
savanţi ruşi şi unguri), au creat un soi fals de istorie amputată a 
acestor ţinuturi. În realitate etnogeneza românească şi de 
constituire a statelor româneşti a fost un proces foarte 
îndelungat ca perioadă istorică şi extrem de complex. 
Complexitatea acestor procese istorice necesită o abordare pe 
măsură. O teorie privind etnogeneza oricărui popor trebuie să 
se înscrie perfect în contextul evenimentelor istorice 
înregistrate în această perioadă, să fie în concordanță cu 
mărturiile istorice. Or, o astfel de teorie nu există, ceea ce lasă 
câmp larg de manevră pentru vecini de a-şi „argumenta” 
paternitatea lor asupra acestor teritorii. Dar tocmai această 
perioadă în istoria neamului românesc este foarte vag prezenta- 

tă, fără răspuns la multe întrebări privind structura logică, 
diverse fapte istorice. În acest caz pe bună dreptate se întreabă 
istoricul basarabean A. Groza [52]: 

- „Unde a dispărut pentru un timp de 700-800 de ani (sf. 
sec. al III-lea - sf. sec. al X-lea, când sunt menţionaţi vlahii 
(valahii) în izvoarele istorice) un popor mult mai numeros 
(lucru, de altfel, menționat de înşişi istoricii greci, romani ş.a.) 
decât grecii, bulgarii, sârbii, maghiarii ş.a.?” Şi în acest caz 
este valabilă legea conservării (energiei în fizică) populațiilor 
(în sociologie): „Nimic nu apare din nimic. Totul se transformă 
dintr-o formă în alta”; 

— „Cum s-a întâmplat că slavii de sud (veniţi prin sec.V) 
şi-au creat statul lor în secolul al VII-lea, slavii de răsărit — în 
secolul al IX-lea, maghiarii — la începutul secolului al X-lea, 
iar românii, care locuiau în mijlocul acestor popoare şi aveau 
tradiţii statale de secole, abia în secolul al XIV-lea, cu o 
întârziere de 400-700 ani? ”; 

„De ce popoarele vecine, pentru care era foarte 
cunoscut etnonimul şi politonimul „roman”, de la care a 
derivat şi etnonimul „român, nu ne-au numit, cum era şi 
firesc — romanus, rumâni, ci au inventat un alt etnonim — vlahi, 
blahi, valahi etc.?”. 

Şi multe alte întrebări de acest gen, la care istoriografia 
noastră nu dă un răspuns argumentat. Cauza principală nu este 
lipsa specialiştilor şi a izvoarelor, ci faptul că istoria noastră a 
prezentat un interes sporit pentru străini, care o perioadă 
îndelungată au dominat acest neam, când a primat interesul 
politic de stat. De asemenea, românii încep să-şi scrie istoria 
mai târziu decât vecinii lor, ruşii, maghiarii, care au reuşit să-şi 
„legifereze” din punct de vedere istoric dreptul lor asupra 
numelui pe care-l purtau şi asupra teritoriului pe care locuiau. 
Ruşii „demonstrează ” că pământurile la răsărit de Carpaţi din 
cele mai vechi timpuri le-au aparținut lor (ei, care apar ca 
entitate doar prin secolele IV-V d.Hr.), maghiarii spun că ei 

primii s-au aşezat pe teritoriul dintre Dunărea de Mijloc şi Car- 
paţi (ei apărând în acest spaţiu doar prin secolul IX). Ce ne 
încurcă nouă acum să descoperim adevărata istorie a Neamului, 
cu atât mai mult că tot mai mulți străini încearcă, într-un fel, să 
ne ajute? Voi încerca, la nivelul meu de cunoaştere, să aduc 
puțină lumină în această problemă complexă, iar datoria 
specialiştilor este să confirme sau să infirme ipotezele şi argu- 
mentele ce urmează. 

Sunt atâtea argumente forte, care confirmă paternitatea 
românilor asupra acestor pământuri din cele mai vechi timpuri, 
continuitatea poporului dac, a culturii dacice pe parcursul 
acestui mileniu de frământări pe bătrânul continent şi fi- 
nalizarea procesului de etnogeneză a poporului român. Vom 
diviza argumentele în patru grupuri distincte: argumente de 
ordin politic, geografic, cultural şi religios. 

Argumente de ordin politic. Să pornim de la momentul 
părăsirii vechii Dacii de către romani. Ce a rămas în Dacia 
după plecarea romanilor în a. 272 sub Aurelian? Părerile diferă. 
Cea mai înrădăcinată opinie este aceea că Dacia depopulată a 
fost completamente romanizată cu colonişti străini şi dacii 
rămaşi romanizați, ipoteză care nu suportă nici o critică. „Toți 
romanii retrăgându-se la sud de Dunăre în 272, Dacia a fost 
populată exclusiv cu germanici şi cu slavi, dar în mod răzleţ, 
aşa încât maghiarii ar fi prima populaţie sedentară în acest 
teritoriu”, declară mai mulți avocaţi ai ungurilor gen D. 
Darrell [45]. Ca să vezi miracol. A fost marele popor dac cu o 
istorie multimilenară şi nu mai e. A dispărut, aşa, fără urme ca 
să elibereze locul ungurilor şi slavilor. Este lipsită totalmente 
de sâmburele raţiunii această ipoteză. Un popor sedentar, cu 
îndeletniciri agricole de milenii (lucru menționat de numeroşi 
istorici ai timpului), cu adânci rădăcini în pământul stropit cu 
sângele strămoşilor, nu putea să părăsească teritoriul Vechii 
Dacii, cu atât mai mult că la nord-est se aflau frații lor — dacii 
liberi, care constituiau peste 2/3 din toți dacii. Desigur, cu 

retragerea legiunilor romane, ,,...frumoasa alcătuire romană a 
Vechii Dacii se desface din toate încheieturile ei. Nu mai e 
ocrotire, nici cârmă, nici povaţă. Cetățile construite de romani 
se dărăpănă, oraşele se pustiesc; fruntaşii, neguțătorii, 
oamenii cu stare, pleacă cu administrația romană în Daciile 
noi. Rămâne însă plugarul — talpa țării, gloata de muncă şi de 
îndurare, rămâne poporul cel mult şi strâmtorat, pe care 
porunca împăratului nu-l priveşte, pe care moartea nu-l mai 
înspăimântă. Săracul n-are unde să plece”, spune reputatul 
scriitor şi patriot A. Vlahuţă. 

Convins că românii sunt urmaşi nu numai ai romanilor, ci 
şi ai dacilor S.M. Girardin (un jurnalist francez, care a 
cunoscut foarte bine originile poporului român) constata ase- 
mănări între dacii de pe Columna lui Traian şi țăranii români 
întâlniți de el în călătoriile prin România: „Eu am văzut în 
câmpurile Valahiei şi pe colinele Moldovei figurile, pe care le 
văzusem pe Columna lui Traian...Această provincie în- 
depărtată, cucerită ultima de romani, a conservat cel mai mult 
urmele şederii lor”. Desigur, este indiscutabil şi faptul că 
poporul român în această perioadă plină de frământări şi 
mişcări de popoare, aflat în acest spaţiu extrem de vulnerabil, a 
cunoscut anumite transformări, influențe. Dar tot atât de 
indiscutabil este şi faptul că strămoşii noştri au fost mult mai 
puternici din punct de vedere genetic decât hoardele nomade 
din est, ei, la rândul lor, asimilându-i pe mulți nomazi din est. 

„Din partea coloniei carea rămas în Dachia veche şi din 
românii dintre Crum trecuţi peste Dunăre s-au prăsit apoi tot 
românii cât sunt de-a stânga Dunării, iară din partea coloniei 
carea s-a trecut Dunărea şi s-au aşezat în Dachia cea nouă, 
aşijderea şi din românii pre carii i-a adus Marele Constantin 
în Trachia, Machidonia şi Thesalis, s-au prăsit românii, carii 
s-au numit după aceea cum vlahi, cum cuzo-vlahi, iară mai 
apoi comani, paţinachite, mai pre urmă munteni, moldoveni, 
mocani, ci oricum i-au numit sau se numesc acum, tot de o viţă 


77 


şi porodiță sunt adecă români de sânge” ne spune reputatul 
cronicar al românilor Gh. Şincai [44]. Cum se leagă cu aceste 
fapte documentate culese din biblioteca Vaticanului ereziile lui 
Darrell precum că „După retragerea (romană) nu există în 
regiune documente despre daci sau români pentru un întreg 
mileniu”. lată că există. Merită toată atenţia şi opinia marelui 
cărturar N. Milescu Spătarul. „Însă nu puțină mirare este la 
toți câţi scriu de aceasta, nici la câți bine vor socoti de aceşti 
români cum S-au ținut şi au Stătut până astăzi aşa, păzindu-şi 
şi limba, şi cum au putut şi pot şi pământurile acestea locuiesc, 
care aceasta la puţine limbi şi neamuri se vede; şi mai vârtos 
atâtea roduri de oameni străine şi barbare peste dânşii au dat 
şi au stricat, carii peste alții aşa dând nici numele, nici alt 
nimic nu se mai ştie, nici nu se mai pomeneşte de aceia.” 
Argumente de ordin geografic. „,...Europa începe de la 
munţii Rifiei (Caucaz — n.n) de la fluviul Tanais (Don - n.n.) şi 
de la lacul Meotic (marea Azov — n.n.), care se afla spre 
răsărit...La răsărit se găseşte Alania, la Mijloc Dacia unde e şi 
Gothia, apoi se află Germania...” (Orosius [53]). În sec. V, 
până la venirea slavilor şi cu mult înainte de venirea ungurilor, 
încă se ştia de Dacia. Ea nu dispăruse după plecarea Romanilor 
din Dacia Veche, cum încearcă să ne convingă unii de alde 
Darell. „Sciții de dincolo de Istru, pe care cei vechi îi numeau 
geți, iar cei de acum îi numesc goți”, spune Philostorgios 
(368-425) în „Istoria bisericească”. Cel mai argumentat şi 
convingător în acest sens este chiar istoricul got Iordanes. 
„despre care geți am arătat mai sus că sunt goți ” [54] „...Cei 
vechi i-au numit mai mult geți decât goți, neam tare şi foarte 
puternic, înalt prin statura corpurilor, îngrozitor prin felul 
armelor” spune Isidor din Sevilla ([54 p. 575]). “Deprinderea 
statornică cu agricultura cere însă ca poporul român să fi avut 
în stăpânirea sa un teritoriu, pe care s-o fi putut pune în 
aplicare. Cum să se explice deci aceasta, dacă el ar fi venit 
mai târziu în țara sa, când aceasta era acum ocupată de alte 

popoare, slavoni şi unguri ș.a., fără ca el s-o fi cucerit, pentru 
a putea deveni proprietar de pământ şi agricultor”, 
demonstrează destul de argumentat paternitatea poporului 
român asupra acestui pământ strămoşesc cunoscutul istoric 
Dm. Onciul [55]. 

Savanții români şi străini au mai descoperit: 

- în cea mai veche cronică turcească, intitulată „Ogus- 
nam”, adusă în actualitate de istoricul român de naţionalitate 
turcă Ali Ekrem, tipărită în germană, franceză şi rusă, se 
menționează existenţa, în anul 839, a unei Ţări a Românilor la 
nord de Dunăre, până spre Nipru. Se mai menţionează că „Țara 
Românilor” s-a confruntat cu cumanii (deci ţara avea o armată 
şi o administraţie bine pusă la punct. Despre această cronică 
istoricii şi specialiştii noştri nu au ştiut că există! ; 

- în Atlasul german din 1826, pe o hartă care ilustrează 
popoarele Europei din răsărit în anul 900 (la momentul venirii 
ungurilor!!!) se specifică „Wahalen oder Rumumy”, pe te- 
ritoriul ce se întindea din Panonia până la Nipru. Totodată, se 
menționează şi existența a cinci voievodate româneşti, adică a 
unor ţărişoare locale; 

- descoperirea scrisorii unui conducător hazar, referitoare 
la secolul al VII-lea e.n. din care rezultă existența în 
Transilvania a „țării Ardil”, adică a ţării Ardealului, termen 
curat românesc, apărut cu două secole înainte de invazia tri- 
burilor migratoare războinice ungare în Bazinul mijlociu al 
Dunării. Descoperirea a fost făcută în Biblioteca națională din 
Budapesta în lucrarea lui Lukacs Karoly, preot romano-catolic 
şi arheolog, care a păstorit peste zece ani în regiunea 
Balatonului, unde a făcut cercetări arheologice, identificând 
urme materiale ale unor castele, biserici şi cetăți voievodale 
româneşti în sec. al X-lea. Lucrarea a apărut în anul 1937 la 
Tipografia Episcopatului romano-catolic din Oradea, unde, 
preotul a fost mutat. Cartea respectivă nu a fost găsită în nici o 
bibliotecă din România!; 

- a fost descoperită cronica împăratului german Friederic 
al II-lea Barbarossa. Pentru anul 1189 în ea se stipulează exis- 
tența unei țări româneşti numită „Walahia” între Dunăre şi 
Munţii Carpaţi, condusă de un principe. Sunt descrise cu lux de 
amănunte granițele, iar principele ţării, într-un dialog cu 
împăratul, şi-a afirmat suveranitatea; 

- au fost descoperite sursele documentare ale lucrării 
„Cosmographie”, scrisă în limba română cu alfabet geto-dac, 
de către Aeticus Dunăreanu, ilustru cărturar şi explorator 
român din sec. al IV-lea. 

Argumente de ordin cultural şi lingvistic. E 
semnificativ faptul că la poporul român, dar şi la popoarele 
care ne înconjoară (bulgari slavi, unguri), se întâlnesc 
ireproşabile judecăți de valoare cu privire la cusături naționale 
(cămăşi), prosoape, feţe de masă, batiste, apoi cu privire la 
furcile de tors, la stâlpi, la balcoane, apoi cu privire la cântece, 
la doine, la dansuri... etc. Însă, atenție, multe dintre aceste 
simboluri naționale ale bulgarilor, slavilor, ungurilor, nu le veți 
găsi pe Volga, Kama, în Marea Câmpie Rusă, de unde au 
migrat aceste popoare. Acest lucru vorbeşte despre faptul 
preluării multora dintre ele de la popoarele băştinaşe (tracice, 
cum spune Herodot), peste care au venit ei în perioada marilor 
migrații. 

Cele mai importante argumente ale perpetuării oricărui 
neam sunt elementele culturale şi lingvistice. Ele reprezintă o 
adevărată arhivă a poporului, 

aflată la adăpost sigur în afara oricăror pericole de 
dispariție. „Limbajul este deci un fel de arhivă, unde 
descoperirile omeneşti sunt la adăpost de cele mai supărătoare 
accidente; arhivă pe care flăcările n-ar putea s-o mistuie şi 
care nu ar putea Să piară decât o dată cu năruirea totală a 
națiunii”, spunea în 1759 J.D. Michaelis. Vergiliu a scris 
Eneida, lăsând peste veacuri informații despre originea nobilă a 
neamului său din troieni, frații înaintaşilor noştri conduşi de 

Enea (urmaş al lui moş Ene din tradiţia noastră). Miturile 
despre întemeierea unor oraşe din Peninsula Italică au la bază 
câte un erou troian. Din timpuri străvechi s-au transmis până 

astăzi obiceiuri, doine, balade. De nivelul Eneidei şi Iliadei este 
balada „Miorița”. În ea este codificată foarte multă informaţie 
despre trecutul nostru, de descifrarea căreia sunt preocupaţi 
specialiştii în domeniu. Una dintre acestea este informația 
privind petrecerea ritualului de sacrificare şi trecerea în 
nemurire. În baladă se spune că sacrificarea se făcea la asfintit 
de soare, iar ciobănaşul nu întreprindea nimic, deoarece calea 
aleasă era calea spre nemurire. Întrebaţi de Alexandru cel Mare 
dacă se tem de el, i-au răspuns cu mândrie: „Geţii nu se tem 
decât de cer, să nu cadă pe ei”. Nu este de mirare că mulți 
străini nu ne înţeleg folclorul, creaţia populară, doinele. 

Este dureros să constaţi îndărătnicia cu care unii (gen 
Stati, Stepaniuc, V. Borşevici ş.a.) încearcă să ne convingă de 

influenţa slavă din limba română. „Sincer, apreciez talentul şi 
inteligența rusească, dar acest lucru nu mă determină să îmi 
pierd logica şi să şterg cu buretele Antichitatea, numai de 
dragul apariţiei slavilor în acest spațiu, după secolul VI”, 
vorbeşte cu demnitate cercetătoarea ieşeană Camelia Tripon. 
Un argument cultural forte al continuității poporului ro- 
mân (din mulțimea de argumente existente) în această perioadă 
incertă este aşa-numitul Codex Rohonczi, care reprezintă o 
carte veche de cca 1000 de ani, care a fost păstrată în locali- 
tatea Rohonczi până în anul 1907. Graful Batthyany Gusytav a 
dăruit-o Academiei de Ştiinţe a Ungariei în 1938. Această carte 
veche, păstrată la Budapesta, răstoarnă multe din teoriile 
istorice despre cultura strămoşilor noştri. Manuscrisul cuprinde 
primele documente scrise în această perioadă istorică. A fost 
scris cu caractere dacice, de la dreapta la stânga, şi se citeşte de 
Jos în sus. Vorbeşte despre vlahi şi regatul lor. Manuscrisul se 
află în Arhivele Academiei de Ştiinţe a Ungariei. Arheologul 
Viorica Enachiuc (laşi) a tradus, în premieră, filele 

(daco-romana), dar într-un alfabet dacic cu 150 de caractere, în 
care dominante sunt străvechile semne utilizate de indo- 
europeni în epoca bronzului. Codexul are 448 de pagini, fiecare 
cu circa 9-14 şiruri. Consemnează înființarea statului 
centralizat blak (vlah), sub conducerea domnitorului Vlad, între 
anii 1064 şi 1101. Sunt informații despre organizarea 

administrativă şi militară a ţării ce se numea Dacia. Avea ho- 
tarele de la Tisa la Nistru şi mare, de la Dunăre spre nord până 
la izvoarele Nistrului (ce au de spus „marii istorici moldoveni” 
Stati, Stepaniuc şi marele specialist în ale etnogenezei 
poporului moldovenesc V. Borşevici, pentru care punctul de 
plecare este 13597). Mitropolia blakilor avea sediul la Ticina - 
cetatea din insula Pacuiul lui Soare. Dacă s-ar face o paralelă a 
alfabetului în care a fost scris acest Codex cu misterioasele 
tăblițe de la Sinaia, atunci devine credibilă ipoteza că aşa-nu- 
mitul alfabet chirilic este de fapt alfabetul dacic, iar alfabetul 
inventat de Chiril şi Metodiu este de fapt alfabetul glagolic. 
Este de datoria cercetătorilor în domeniu să facă un studiu mai 
complex al acestui Codex şi să refacă adevărul istoric în acest 
hățiş artificial creat. 

Argumente de ordin religios. Tocmai în această peri- 
oadă, despre care vorbeşte acest D. Darrell că a fost foarte 
sterilă (pentru cine, poate pentru protejaţii săi, care, în această 
perioadă, mai rătăceau în hoarde nomade prin necuprinsele 
spații de pe Kama şi Volga?), în această zonă a Europei au loc 
evenimente, care mai apoi au modelat lumea creştină. „Poporul 
român, graţie Ocrotitorului şi Patronului său sf. Andrei, a fost 
cel dintâi popor creştin”, menţionează poetul Nichifor Crainic. 
„Mântuitorul îl trimite pe Andrei, fratele lui Sf. Petru, în Dacia 
pentru a pune temelia celui dintâi popor creştin din lume, 
născut din daci — cei mai drepți şi mai viteji din lume — şi din 
romanii ajunşi la cea mai înaltă civilizaţie de pe Terra”, scrie 
cu mândrie cunoscutul scriitor basarabean şi bun cunoscător al 
istoriei religiei creştine Ion Vicol. „După ce ar fi învins 
împăratul Constantin pre schitele carii lăcuiau dincolo de 
Dunăre (pentru năvălirile neamurilor de viţă nemţească, 
numiți de latini cu numele de gothi, iar de greci schite) pe 
timpul Marelui Constantin se chema Ghotia în a. 319 cu mare 
biruință...credința cea creştinească întru atita s-a lăţit cit al 
şeselea an după pretinsa biruinţă se află dintrinsa la Nichea şi 

a se fi iscălit orinduialelor soborului acolo ţinut, Theofil al 
mitropoliei Ghotiei (Daciei libere — n.n.) episcop” [44, p.36). 
În această perioadă „sterilă ” se formează Imperiul Roman de 
Răsărit, iar Marele Constantin este primul împărat, care la 325 
a oprit prigoana creştinilor. Ei bine, alte evenimente, minore 
din punctul de vedere al lui Darrell, ar putea fi scăpate cu 

vederea, însă aceste câteva evenimente majore, care au marcat 
viitorul lumii creştine, cine le-au creat dacă nu romanii de est, 
dacii şi alte popoare din această zonă (nu dragii inimii lui 
maghiarii, care au apărut în zona Dunării doar spre sfârşitul 
secolului IX, nu slavii şi bulgarii păgâni, care s-au creştinat 
doar spre sfârşitul sec. IX). De ce anume la daci a prins atât de 
uşor rădăcini învăţătura creştină? Fiindcă la vechii daci erau 
înrădăcinate conceptele zamolxiene (de marii preoți Deceneu, 
Comosicus ş.a.), care s-au completat mai târziu cu cele creştine 
şi apoi cu cele isihaste (doctrină care cere desprinderea de 
tentațiile lumeşti amăgitoare şi cultivarea, în schimb, a 
valorilor spirituale şi divine). Când creştinismul a început să se 

răspândească în Dacia, conceptele zamolxiene (nemurirea, 
personalitatea dublă (om şi zeu), unicitatea divinității şi 
epifania (reîntoarcerea pe pământ) - foarte aproape de cultul lui 
Hristos) dăinuiau încă în credinţa locuitorilor, astfel încât 
trecerea la creştinism, care cultiva, în esență, concepte 
asemănătoare, s-a făcut fără zguduiri sociale. 

Adevărul este că în toată această perioadă de urgie de 
peste 800 de ani țăranul daco-român a stat neclintit, retrăgându- 
se deseori sub poalele munţilor din calea valurilor de vrăjmaşi, 
care s-au perindat într-atâtea rânduri. Pe el l-au legat nevoile de 
vatra şi ograda sa, în care se încheia toată lumea lui, l-au legat 
atâtea rânduri de strămoşi aici. „Și astfel ţăranul daco-roman — 
matca statornică a neamului nostru - păstrător credincios al 
limbii ş-al datinilor părinteşti, rămâne aci, în țara lui bântuită, 
țară fără stăpân şi fără apărare, pentru lungă şi neaşezată 
vreme”, spune cunoscutul scriitor şi patriot al Neamului 
Alexandru Vlahuţă [50]. De pe țărmurile Mării Negre şi din 
valea Nistrului mereu năvăleau peste ei hoarde flămânde de 
barbari, le spulberau gospodăriile şi-i împingeau la adăposturile 
munților. Când valul de nomazi trecea, ei se întorceau la 
vetrele lor pustiite, ridicându-şi iar bordeiele făcute una cu 
pământul. N-apucau însă bieţii oameni să-şi întremeze 
gospodăriile că veneau alți pustiitori, alt puhoi de barbari din 
podişurile Asiei. „Nu-i o armată, nu-i un popor, e o lume 
nesfârşită de călăreți, de care şi de gloate pe jos, ce-ntunecă 
zarea şi zguduie pământul — un fluviu de oameni ce curge 
mereu şi creşte mereu, — şi nu mai isprăveşte — e lumea cea 
sălbatică şi îngrozitoare a hunilor. Ei înaintează, ca o 
năprasnică viitură de apă, vărsându-se încoace peste întinsele 
şesuri dintre Ural şi Volga ” [50]. În Dacia se sparg primele 
valuri pustiitoare şi, când sunt împinse îndărăt de armele 
romane, tot asupra ei se revarsă. Prin vadul deschis de huni se 
lasă mai târziu avarii. Pe Volga întâlnesc pe bulgari (volgari) 
şi-i supun. În valea Niprului dau de slavi, îi mătură şi pe aceştia 

din sălaşele lor, şi-i duc peste amestecul de neamuri ce se 
frământă înăuntrul Împărăției Romane. Avarii, întăriţi de 
gloatele slave şi bulgare, pradă ce mai găsesc de prădat în văile 
Dunării şi pun stăpânire pe câmpiile Panoniei, de unde, timp de 
două veacuri, îngrozesc ţările din răsăritul Europei. La anul 
679 bulgarii se aşează de partea cealaltă a Dunării, între 
Balcani şi Marea Neagră, peste slavi, şi se contopesc cu ei. 

De abia încep ţările să-şi mai vindece rănile că o nouă 
năvală de hoarde se aruncă asupra lor - maghiarii de pe lângă 
Ural, hoardele sălbatice ale lui Arpad — groaza întregului Apus 
timp de o jumătate de veac. Bătuţi în cele din urmă de viteazul 
Oto, împăratul germanilor, la anul 955, încep să se strângă de 
pe drumuri şi se aşează în Panonia, unde, mai norocoşi decât 
strămoşii lor huni şi avari, urzesc domnie trainică trecând la 
legea creştină sub cârmuitorul lor Ştefan cel Sfânt, căruia Papa 
îi trimite în anul 1000 coroana de rege, binecuvântând astfel 
întemeierea noului stat. „Valahii, cum numesc povestitorii 
vremurilor pe toţi cei care se trag din vechea viță romană 
altoită pe tulpina ilirico-tracă, românii, cum îşi zic ei de când 
s-au trezit pe lume, se văd iarăşi împresuraţi de neamuri 
străine. De astă dată însă nu mai e o năvală trecătoare în 
urma căreia bântuiţii să se întoarcă iar la ceea ce-au fost — ci 
un popor vrăjmaş S-aşază temeinic lângă ei şi caută să se 
întindă mereu, amenințând să-i copleşească şi să-i înăbuşe în 
adăposturile lor” [50]. 

ÎMPĂRAȚI DE ORIGINE VALAHĂ LA CÂRMA ȚARATULUI 
ROMÂNO-BULGAR 


„Începând de la Samoil (a. 963), toți craii 
Bulgariei au fost români pînă atunci, 

pînă ce au cuprins turcii de acum Bulgaria” 
(Gh. Şincai. Cronica Românilor [44]) 


Pentru a înțelege mai bine evenimentele, care s-au 
petrecut în spațiul dacic în perioada de după secolul VI — când 
a dispărut Imperiu Roman de Răsărit până la apariția 
voievodatelor Muntenia şi Moldova în Evul Mediu, este 
necesar ca ele să fie analizate împreună cu cele ale slavilor, 
bulgarilor şi, mai târziu, ale maghiarilor, oploşiți în acest 
spaţiu. În cazul coabitării (forţate de altfel) a românilor cu 
bulgarii, mai târziu cu maghiarii, ar putea fi făcută o paralelă 
indirectă cu situația altor popoare, menţionând că astfel de 
practici au mai avut loc în acea perioadă. Chiar dacă bulgarii au 
venit nepoftiți peste capul românilor, ulterior s-a văzut că 
împreună pot rezista mai uşor multiplelor năvăliri a tot soiul de 
triburi nomade din Asia, dar şi împotriva hegemoniei greceşti. 
Aici însă se va observa un nou furt al istoriei noastre — de astă 
dată comis, în mare parte de bulgari şi unguri. Este evident 
faptul că triburile nomade venite din est — slavii, bulgarii, hunii 
(maghiarii), care nu puteau fi numeric mai numeroase decât 
băştinaşii (în mare parte daci) au fost nevoiţi să coabiteze 
pentru a rezista mai bine noilor valuri de nomazi din est. Astfel 
slavii au pătruns în bazinul Dunării de jos începând cu sec. VII- 
VIII, amestecându-se cu populaţiile trace romanizate din 
Balcani, menţionate de Theofilact din Simocatta, în Istoriile 
sale din 587, şi de Teofan Mărturisitorul în Cronografia sa din 
jurul anului 800. Ulterior, proto-Bulgarii, de origine irano- 
turcică, au creat în acest bazin un întins Hanat, ulterior Țarat 
(prin creştinare în 864) şi au adoptat limba slavă. În cadrul 

acestui stat care se întindea pe ambele maluri ale Dunării, slavii 
Și „vlahii” (care apar cu acest etnonim în izvoare, cel mai 
frecvent în cele bizantine, începând cu cronica lui loan 
Skylitzes în 976) au evoluat împreună, fapt demonstrat de 
lingvistică, de toponimie şi de istoria bisericii. Constantin al 
VII" Porfirogenetul (912-959) înfăţişează în lucrarea „De 
administrando imperio "deosebit de bine întrepătrunderea lumii 
paleo-slave cu cea  proto-românească [56]. Prezența 
protoromânilor este atestată şi în 1094, când, cu ocazia unei 
campanii cumane împotriva Constantinopolului, „vlahul” 
Pudilă l-a înștiințat pe împărat despre incursiunea inamică. 
Potrivit împărătesei cronicare bizantine, Anei Comnena, 
românii i-au călăuzit pe cumani prin trecătorile munților 
Balcani. 

O majorare a obligațiilor fiscale impusă de Isaac II 
Anghelos (Împăratul bizantin), care își pregătea nunta cu fiica 
regelui Ungariei, a declanşat în 1185 o răscoală a românilor 
sud-dunăreni, în alianță cu bulgarii. Rolul precumpănitor al 
românilor în răscoală este relevat de izvoarele bizantine care 
relatează detaliat evenimentele. Conducătorii răscoalei au fost 
frații Petru şi Asan. După ce împăratul le-a respins cererile 
făcute în numele comunităţilor româneşti, cei doi au organizat 
răscoala, iar Petru s-a încoronat. Potrivit istoricului rus A.A. 
Vasiliev: „În baza mărturiilor viabile, mişcarea de eliberare 
din jumătatea secolului 12 în Balcani a pornit şi a fost purtată 
în mod viguros de către valahi, strămoşii românilor de azi. S- 
au alăturat şi bulgarii şi într-o anumită măsură cumanii de 
dincolo de Dunăre. Cea mai bună sursă contemporană 
grecească Nicetas Choniates a specificat în mod clar că 
insurecția a fost pornită de valahi (blachi). Liderii insurecției 
Petru şi Asen (Asan) aparțineau acestei rase. A doua campanie 
a imperiului bizantin în această perioadă a fost dusă împotriva 
valahilor. De fiecare dată când Nicetas i-a menționat pe 
bulgari a făcut-o concomitent cu menţionarea valahilor/ 

românilor” [57]. Şi românii din stânga Dunării au participat la 
această revoltă împotriva imperiului bizantin. Trecerea 
fluviului de către „vlahi” (români) şi „sciţi” (cumani) de la 
nord la sud este menţionată în mod explicit de către Niketas 
Choniates [58]. 

Întemeietorii statului, Asan şi Petru, au fost asasinați de 
boierii lor, în 1196 şi 1197. Fratele lor Ioniță Caloian s-a urcat 
pe tron şi a consolidat ţaratul vlaho-bulgar. A extins granițele 
de la Carpații meridionali până la râul Marița şi la Rodopi, de 
la Marea Neagră până dincolo de Vardar, la limita Albaniei. A 
obținut de la papă recunoaşterea sa ca „rege al bulgarilor şi al 
românilor” (Rex Bulgarorum et Valachorum: titlul de împărat 
nu i-a fost recunoscut). În timpul lui Ioniță Caloian (1197- 
1207) s-a petrecut un eveniment important pentru istoria 
europeană: cea de-a patra cruciadă, care a sfârşit în 1204 prin 
cucerirea Constantinopolului de către cruciați şi înfiinţarea 
Imperiului Latin de Constantinopol. Între noua structură 
politică şi ţaratul vlaho-bulgar au fost o serie de conflicte 
militare. Beneficiind de concursul cumanilor, vlaho-bulgarii au 
obținut victorii importante, între care cea din 1205 la 
Adrianopol, unde a fost luat prizonier însuşi împăratul latin 
Balduin I. Ioniță aspira chiar la cucerirea Constantinopolului, 
dar planul său nu a reuşit din cauza manevrelor politice ale 
adversarilor săi. Ioniță a fost ucis în 1207 de un cuman în 
timpul asedierii Salonicului. Ioniță Caloian ocupă astfel un loc 
important atât în panteonul istoriei românilor, cât şi în cel a 
istoriei bulgarilor datorită succeselor sale militare şi politice. 
Afirmării originii romane a poporului român în corespondența 
purtată cu Papa Inocenţiu al nr" pentru recunoaşterea sa ca 
împărat, arată lămurit prezența şi influența „vlahilor” în statul 
condus de Ioniță, care poate fi aşadar denumit „7aratul Vlaho- 
Bulgar” în limba română, chiar dacă istoriografia 
internațională modernă, luându-se după tradiția academică 

bulgară predominantă, îl 
denumește „4l doilea 
Imperiu Bulgar”. 

În 1218 a revenit în 
țară loan şi a fost 
înscăunat ţar sub numele 
de Ioan Asan al II*2. În 
timpul lui loan Asan II 


(1218-1241), ţaratul 
româno-bulgar a 
cunoscut maxima 
întindere teritorială, 


reuşind în 1230 să îşi 
întindă stăpânirea de la 
Marea Neagră la Marea 
Adriatică, şi din viitoarea 
Moldovă la Adrianopol şi 
Ohrida. În primul 
deceniu de domnie, loan 
Asan II a întreţinut relații 
bune cu regatul Ungaria, 

loan Asan II. Sus în stânga, cu care s-a aliat (a fost 
numele său nu este nici Ivan nici căsătorit cu Anamaria, 
Ioniță ci "Iôan" fiica regelui Ungariei 


Andrei al IT. Atunci a fost adoptată stema cu 12 benzi 
(6 roşii, 6 aur) şi cu două labe de lup încrucişate, însemnând: 
alianţă între doi mari suverani. Relaţii bilaterale bune a avut şi 
cu împăratul latin din Constantinopol, precum şi cu papalitatea. 
În 1229-1230, loan Asan al II“ încearcă să-şi întărească 
poziția față de Cruciații din Constantinopol căsătorindu-şi fiica, 
Elena, cu împăratul latin (de fapt francez) Balduin al II. Însă 
împăratul Balduin refuză oferta lui loan Asan al II!*. În 
consecință, acesta îşi schimbă radical opţiunile politice, 
înclinând spre o alianţă cu bizantinii. În 1232, loan Asan II" 

rupe relațiile cu 
papalitatea, trece 
înapoi la ortodoxie, 
iar în 1235, la 
conciliul de la 
Lampsakos, 

restabileşte 

patriarhatul de la 
Tîrnova. Ioachim I 
(în bulgară ce. 
Ďoakam I, „Sf 
Joakim IĮ”) este numit 
patriarh. În acelaşi 
an, Țaratul româno- 


Second Bulgarian Empire - Campaigns of tsar Ivan Asen II 


bulgar se aliază cu X e) D- w 
Imperiul bizantin de Vp ea : 
la Niceea, condus de dÈ e 


loan al IH Ducas > 


Vatatzes, împotriva 
Imperiului Latin, al Țaratul vlaho-bulgar sub domnia lui 
cruciaților, de la loan Asan II. 
Constantinopol. După moartea soției sale  unguroaice, 
Anamaria, loan Asan al II! se căsătoreşte cu Irina Comnena, 
fiica prizonierului orbit, Teodor I Anghelos Duca Comnenul, 
atunci eliberat şi onorat. Harta Țaratului anexată arată că la 
crearea lui au participat românii de pe ambele maluri ale 
Dunării. Sub acest aspect Gh. Şincai demonstrează prin 
documente unitatea românilor de la sudul şi nordul Dunării în 
timpul luptelor, care au dus la crearea țaratului româno-bulgar 
al Asăneştilor, bazându-se pe diplomele papale, din care reiese 
clar originea românească a lui Ioniţă Caloianul. „Noi, românii 
care suntem de stânga Dunărei, măcar că grecii ne-au poreclit 
schyte şi comani, tot de-un neam suntem cu românii cei de-a 
dreapta Dunărei ”, scrie Gh. Şincai [44]. Originea românească 

a lui Ioniță Caloianul şi a românilor supuşi este confirmată şi 
de papa de la Roma de atunci. „.../nochentie al treilea, papa de 
la Roma, l-a trimis pre Dominic la loan sau Ioanichie (în a. 
1199 — n.n.), împăratul românilor şi al bulgarilor, cu epistolă, 
în carea epistolă arată că Ioanichie cu toți românii, e născut 
din sîngele romanilor celor adevăraţi şi vechi” [44, p. 179]. La 
1199 Ioan (Caloioan) trimite o epistolă de răspuns papei de la 
Roma cu rugămintea de a fi primiţi în biserica Romei, adică 
biserica catolică. „...Cinstitului şi preaosfințitului părintelui, 
arhiereului celui prea mare. Eu, Caloioan, împăratul 
bulgarilor şi al vlahilor, te înştiințăm pre sfințenia ta cum că 
am primit preaosfințitele  cărţi...Pentru aceea mulțumim 
atotputernicului Dumnezeu că ne-a adus aminte sângele şi 
patria din care sîntem prăsiţi...lară împărăţia noastră aceasta 
pofieşte de la scaunul apostolicesc, ca să fim întăriți la 
Beserica Romei, ca şi fiii în mama sa... "44, p. 182]. Fiind 
recunoscut şi de autoritatea papală, statul românilor şi al 
bulgarilor devine tot mai puternic. „...Frederic Barbarossa, 
împăratul Apusului, încă în anul acesta (1189 — n.n.) a trecut 
prin Ungaria către Palestina; ci sosind în Bălgradul Serbiei, în 
29 iunie, de acolo de-abia a trecut în două luni prin Bulgaria, 
aşa l-au scărmănat românii ” [44, p. 167]. Pentru faptul că nu a 
vrut să-i ajute să ia Constantinopolul. „Precum mi se vede, de 
anul acesta ce ţin (a.1200), care le scrie iarăşi Nichita, zicînd: 
„Pe vremea aceasta, loan (împăratul românilor şi al 
bulgarilor), ieşind din Misia cu prea mare şi prea într-armată 
oaste, a cuprins cetatea Constantia din ţinutul muntelui 
Rodope, şi stricindu-i zidurile, vineri, înaintea Paştilor, foarte 
tare a încungiurat Varna, au făcut o mahină în patru cornuri 
cu care au trecut peste ziduri în loc de scară, în trei zile au luat 
Varna...” ([44, p. 179]. 

Şovăielile lui loan Asan între tabăra latină şi cea greacă 
atrag implicarea ungurilor, care, cu consimțământul papei, au 
atacat Țaratul vlaho-bulgar în jurul anului 1230 şi în 1238. 

După campania din 1230, loan Asan al II“ pierde 
teritoriile nord-dunărene, iar regele Ungariei înfiinţează banatul 
Severinului în Oltenia. După invazia mongolă din 1241, tătarii 
pun stăpânire pe Muntenia şi pe nordul Dobrogei. loan Asan 
II a murit în 1241. După 1241, Țaratul a pierdut o mare parte 
din teritoriile dobândite de Ioan Asan al IT", precum şi rolul 
preponderent în politica balcanică. Fiul său minor a fost ucis de 
o conjurație a boierilor, iar apoi şi fratele său, Mihai Asan. 
Penultimul ţar din dinastia Asăneștilor, Căliman I", a domnit 
doar doi ani, în 1256-1258, fiind alungat de pe tron în 1258, 
apoi au domnit țari bulgari care se revendicau din vechea 

Harta statelor Europei la momentul invaziei tătaro-mongolilor. 

dinastie a Întâiului țarat bulgar, primul dintre aceştia fiind 
Konstantin  Tiş. Ulterior, ultimul suveran din dinastia 
Asăneştilor, loan Asan III, n-a domnit decât un an (1279- 
1280), fiind înlocuit de bulgarul de origine cumană Gheorghi I 
Terter (Gheorghe Tertereş) (1280-1292). Astfel, ponderea 
crescândă a bulgarilor față de vlahi în sudul Dunării s-a 
manifestat pe planul politic, în timp ce, în nordul Dunării, 
ponderea crescândă a românilor față de slavi s-a manifestat cu 
câteva decenii mai târziu prin întemeierea voievodatelor Țara 
Românească şi Moldova. 

Astfel putem conchide că Țaratul (regatul) vlaho-bulgar a 
fost în egală măsură valah (aromânesc la sud de Dunăre şi 
românesc la nord) şi bulgar. Asta nu înseamnă că valahii 
(aromânii şi românii) i-au cucerit pe bulgari sau că bulgarii au 
cucerit principatele dunărene, ci înseamnă că în cadrul acestui 
stat au conlocuit două populaţii, una românofonă, cealaltă 
slavofonă, pe ansamblul teritoriului său. Ulterior, despărţirea 
proto-românilor de către populaţiile slave aşezate printre ei, a 
creat cele patru grupuri lingvistice: daco-român, aromân, 
megleno-român şi istro-român. Aşadar, etnogeneza bulgarilor 
limbile actuale şi în toponimie, chiar dacă istoricii actuali 
naționaliști, atât bulgari cât şi români, încearcă să demonstreze 
ca cele două popoare au evoluat separat şi fără contacte încă 
din Antichitate... În istoria modernă şi contemporană, Țaratul 
vlaho-bulgar este puţin studiat şi cunoscut, pe de o parte 
fiindcă istoriografia română se preocupă în principal de 
originile românilor din nordul Dunării, pe de altă parte fiindcă 
istoriografia bulgară se preocupă în principal de a demonstra 
originile iranice şi slave ale poporului bulgar actual, 
minimizând sau punând la îndoială componentele tracice, 
romanice, greceşti şi turcice (adică în relație directă cu istoria a 
trei dintre popoarele vecine) [59]. 

POSTFAŢĂ 


„Va veni o vreme când se va acorda atenție acestui 

popor, prea puţin luat în seamă. Cântece şi armonii se vor 
auzi venind de la această ţară despre care nu se prea 
vorbeşte. După mii de ani de vieţuire, acest neam se va 
ridica şi lumea se va uimi ca de o minune, aflând, în sfârşit, 
câte lucruri a ştiut neamul acesta despre conştiinţa 
universală. Bucuriile acestui popor au rămas ascunse: 
nefericirile lui n-au fost cunoscute. Nimeni nu i-a scris 
mitologia. Puţini i-au cunoscut istoria. Şi totuşi, oamenii 
aceştia au avut mai mult decăt oricare alții geniul mitului”. 
(Krishnapyar) 


Mistuit de dorința acută de a cunoaşte cât mai bine 
trecutul istoric al stră-strămoşilor noştri, profund indignat de 
lipsa elementarei măsuri în ale falsificării la unii falşi istorici 
vecini, adevărul uneori fiind chiar la suprafață sub un strat 
subțire de colb, m-am hotărât să scriu această broşurică, care 
încearcă să vină cu unele răspunsuri, în special, în problemele 
cele mai dur falsificate. 

Îmi dau bine seama că calc pe un teren minat, că pentru 
unii cititori anumite informaţii incluse în carte ar putea să fie 
cunoscute, că pentru alţii ar fi doar nişte poveşti, însă dacă 
măcar o mică parte a ei va fi necunoscută şi interesantă pentru 
cititorul larg voi considera misiunea broşurii împlinită. 

Nefiind specialist în domeniu sunt conştient de faptul că 
unele informaţii incluse în carte nu sunt suficient de 
argumentate din punct de vedere istoric. Cartea are mai mult un 
rol de ai provoca pe specialiştii din domenii să caute mai cu 
insistență argumentele necesare pentru a confirma sau infirma 
unele aspecte problematice ale istoriei noastre furate. 

Acest lucru este cu atât mai important pentru românii 
basarabeni, unde procesul de spălare a creierilor a fost mult 
mai diabolic decât în Țară. Din păcate multe cozi de topor 

autohtone au contribuit pe parcursul, în special, a ultimelor 
două secole, la furtul istoriei noastre, înregimentându-se în 
cohortele imperiale la început țariste mai apoi sovietice de 
falsificatori. Prin scriiturile lor ei argumentau necesitatea 
cuceririlor, la început cu crucea creştină, folosită drept stâlp de 
hotar, mai apoi cu steaua roşie satanică şi secera şi ciocanul. 

„Spațiul Carpato-Balcano-Pontic — leagănul civilizaţiei 
europene — locul de naştere a vechii limbi latine „latina pris- 
ca”, locul de naştere a primului sistem de scriere” — iată 
ideile de bază, care trebuie studiate de către istorici. 

Străinii ne spun că noi, românii, nu suntem întâmplător 
urcați în trenul istoriei, nu am fost nişte simpli observatori la 
marile evenimente istorice, care au marcat civilizația umană, 
cel puţin pe cea europeană, ci dimpotrivă, participanți activi la 
acest proces. „Civilizaţia s-a născut acum 13-15 mii de ani 
acolo unde astăzi se găseşte poporul român...” (William 
Schiler); „Nu ne este permis să ne îndoim că naţiunile pelasge 
formară poporul latin "(F. Colson); “Spațiul, din care au 
pornit indo-europenii, este situat între Valea Dunării, Marea 
Egee şi Marea Neagra” (Bosch Gimpera); „.../ocalizarea 
centrului principal de formare şi extensiune a indo-europenilor 
trebuie să fie plasată la nordul şi sudul Dunării” (Gordon W. 
Childe); „...formarea popoarelor indo-europene se află în 
zona de naştere a culturii danubiene” (Diakonoff); „Romania 
este vatra a ceea ce am numit Vechea Europa” (Marija 
Gimbutas); „Înaintea gloriei, care le-a revenit Greciei şi 
Romei, chiar şi înaintea primelor oraşe din Mesopotamia sau 
templelor de pe malul Nilului, pe Valea Dunării inferioare şi la 
poalele dealurilor balcanice locuia un popor avansat pentru 
vremea sa în domeniile artei, tehnologiei şi comerțului la 
distanță. („The New York Times”); „ Geţii au avut propriul 
lor alfabet cu mult înainte de a se fi născut cel latin (roman) ” 
(Bonaventura Vulcanius); ,....dacii, strămoşii Românilor, şi- 
au formulat probabil o scriere cu sute de ani înaintea 
Sumerienilor”(D. Balaşa); „Patria Hiperboreilor era, după 

cum ne spun cei mai însemnați autori, în părțile de nord ale 
Dunării de jos şi ale Mării Negre... Ei au fost cei dintâi cari au 
adunat în societate familiile şi triburile răspândite prin 
caverne, prin munţi şi păduri, au întemeiat sate şi oraşe, au 
format cele dintâi state, au dat supuşilor săi legi şi au introdus 
în modul lor de viaţă moravuri mai blânde” (Nicolae Densuşi- 
anu). lată doar câteva crâmpeie din mulțimea de surse, în 
special, străine care spun deschis acest lucru. De ce atunci 
suntem atât de resemnați în fața unor vecini, care se consideră 
astăzi mai mari, dar cărora le ajung degetele de la mâini pentru 
a calcula vechimea în secole a neamurilor lor? 

Canadianul de origine maghiară Delamaid Darrel 
răspândeşte falsul că la venirea hunilor aceste pământuri erau 
libere, iar istoricii noştri iau apă în gură. Atunci când după 
unele surse, de altfel străine, se vorbeşte tocmai contrariul. În 
cea mai veche cronică turcească, intitulată „Ogusnam”, adusă 
în actualitate de istoricul român de naționalitate turcă Ali 
Ekrem, tipărită în germană, franceză şi rusă, se menţionează 
existența, în anul 839, a unei Ţări a Românilor la nord de 
Dunăre, până spre Nipru (până la venirea ungurilor!!!). Se mai 
menţionează că „Tara Românilor” s-a confruntat cu cumanii, 
deci țara avea o armată şi o administraţie bine pusă la punct. 
Despre această cronică istoricii şi specialiştii noştri nu au aflat 
că există! În Atlasul german din 1826, pe o hartă care ilustrează 
popoarele Europei din răsărit în anul 900, se specifică 
„Wahalen oder Rumumy”, pe teritoriul ce se întindea din 
Panonia până la Nipru (pe atunci ungurii doar încercau să-şi 
adune în Panonia rămăşiţele de hoţi împrăştiate prin tot vestul 
Europei). Totodată se menționează şi existența a cinci 
voivodate româneşti, adică a unor ţărişoare locale. O scrisoare 
descoperită a unui conducător hazar se referă la secolul al VII- 
lea e.n., din care rezultă existența în Transilvania a „țării 
Ardil”, adică a ţării Ardealului. În anul 1554, la Roma apare 
“Historia de Omnibus Gothorum” a lui Joannes Magnus, care 
vorbeşte despre geto-daci ca despre poporul formator al 

Europei. Anul 1687 constituie un moment deosebit pentru 
istoria spațiului carpato-dunărean, când apare, la Upsala, 
lucrarea preşedintelui Academiei de Ştiinte a Suediei, Carolus 
Lundius, „Zamolxis Primus Getarum Legislator”, o lucrare 
deosebit de documentată despre geto-daci. Despre continuitatea 
dacilor în secolul XI ne vorbeşte cunoscutul deja Codex 
Rohonczi, unde se poate vedea cum scriau dacii, de la dreapta 
la stânga şi de jos în sus. Faptul că slujba în bisericile ortodoxe, 
la vremea aceea, era ţinută în limba dacică, “Latina prisca”, nu 
ne poate mira. Găsim aici primele note muzicale din istoria 
Europei, “Imnul tinerilor blaki”, de credință faţă de Ţară şi 
domnitorul Vlad. Pentru anul 1189 în cronica descoperită a 
împăratului german Friederic al II! Barbarossa se stipulează 
existența unei țări româneşti numită „Walahia” între Dunăre şi 
Munţii Carpaţi, condusă de un principe. Sunt descrise cu lux de 
amănunte granițele, iar principele țării, într-un dialog cu 
împăratul, şi-a afirmat suveranitatea. 

Populaţiile slave dar şi neslave venite valuri peste noi ar 
trebui să fie recunoscătoare strămoşilor noştri pentru faptul că 
astăzi au un port național, o culinărie populară, o muzică 
populară, puternic influențate de cele ale românilor. 

Ruşii ne spun la tot pasul că ei ne-au civilizat şi ne-au 
scos în lume însă tocmai ei ar trebui să ne fie recunoscători 
pentru mințile luminate care au lucrat pentru ei. Ar fi fost cu 
mult mai primitivi decât acum, dacă mulți iluminaţi români n- 
ar fi adus învățături şi n-ar fii construit lăcaşuri academice 
pentru ei de-a lungul secolelor. Însă noi ştim că “Recunoştința 
este floare rară, nu creşte pe toate gardurile/”. 

Doar cu câteva secole în urmă, românii erau acei care 
puneau umărul la formarea universităţilor ruseşti. Marele 
învăţat de neam domnesc Petru Movilă (21.X11.1596-1.1.1647, 
fiul lui Simion Movilă, care a fost domnitorul Munteniei 
(1601-1602) şi al Moldovei (1606-1607)) creează primul 
aşezământ de învățământ superior la est de Nistru în 1632, la 
Kiev. Ideea învăţământului superior teologic Petru Movilă şi-o 

însuşise de la şcolile occidentale în care învățase: Lvov, Paris 
(Sorbona). 

La Kiev exista o scoală a Frăției ortodoxe înființată în 
1615 şi anume în baza acestei şcoli mitropolitul Petru Movilă, 
hirotonit în 1628 întemeiază Colegiul Kievo-Movilean, primul 
colegiu teologic. La 1701 acest colegiu îşi schimbă statutul, 
transformându-se în Academia Teologică din Kiev, iar după 
modelul acestei academii s-a format Academia Teologică din 
Moscova (1685), Academia Teologică din Petersburg (1721) şi 
Academia Teologică din Kazani (1723). În 1833, pe 
fundamentul Academiei Teologice s-a format Universitatea din 
Kiev. Şi tot la Kiev, Grigore Gălăgan, istoric si etnograf, 
descendent din neam românesc, a fondat liceul care până la 
1917 i-a purtat numele, instituția fiind o scoală elitară. 

Prima universitate din Rusia s-a deschis în 1724, la 
Petersburg, pe lângă Academia Imperială de Ştiinţe. La 
deschiderea Academiei şi a Universităţii a contribuit 
domnitorul Dimitrie Cantemir  (26.X.1673-21.VIII.1723), 
membru al Academiei din Berlin şi unul dintre colaboratorii 
apropiaţi ai lui Petru I, care a venit în Rusia cu întreaga sa curte 
domnească. El s-a stins din viaţă înainte de inaugurarea 
instituției. Să nu uităm că marele nostru înaintaş era omul de 
sfatul căruia ţinea cont împăratul Rusiei: contribuţia lui 
Cantemir la această întreprindere nu poate fi pusă la îndoială. 

Universitatea din Moscova l-a avut ca director pe Mihail 
Heraskov  (25.X.1733-27.1X.1807), nepotul căpitanului 
moldovean Udrea Andrei Herescu, refugiat în Rusia împreună 
cu domnitorul Dimitrie Cantemir după eşecul suferit în bătălia 
de la Stănileşti (1711) [60]. Mihail Heraskov, scriitor cu o 
operă recunoscută în epocă, a rămas pentru eternitate 
reformatorul universităţii moscovite. Căci, numit director la 
1763, apoi confirmat la 1778 curator al acestei instituții, a 
reuşit s-o modernizeze, transformând-o într-o veritabilă cetate a 
culturii. Şi tot el a fondat la 1799 Pensionul Nobilimii din 
Moscova. În 1783 a fost ales membru al Academiei Ruse. 

Fosta Universitate Imperială din Harkov astăzi se 
numeşte Universitatea Naţională din Harkov “V.N.Karazin”. 
Fondatorul ei, Vasilie Nazarie Carazin, a fost de origine român 
[60]. Bunicul lui s-a refugiat în Rusia împreună cu Dimitrie 
Cantemir şi numele lui era Caragea. Ajuns în țară străină, a 
decis să-şi rusifice numele, prefăcându-l în Carazin. Feciorul 
Nazarie a fost colonel în armata rusă şi a luptat împotriva 
turcilor, participând la campaniile din Moldova şi Țara 
Românească. Fiul acestuia, Vasile Carazin (30.1[.1773- 
4.X1.1842), s-a născut la Crucic, moşia părintească din preajma 
Harkovului. A făcut studii la Petersburg, iar în 1801, când pe 
tron s-a urcat Alexandr I, a avut curajul să scrie si să trimită 
împăratului un plan de domnie. Era un act de mare curaj, 
fiindcă putea să se prăpădească pentru totdeauna ca un temerar 
care îndrăznea să dea sfaturi mai-marilor vremii. Dar s-a 
întâmplat ceva neprevăzut. Planul lui a plăcut împăratului. 
Gheorghe Bezviconi scrie despre acest caz: „Scrisoarea era 
anonimă, dar autorul a fost găsit şi împăratul l-a primit foarte 
călduros. Influenţa lui Carazin asupra domniei lui Alexandr I a 
durat numai trei ani. Totuşi, el a reuşit să realizeze foarte mult. 
Graţie inspiraţiei sale, a luat fiinţă Ministerul Instrucțiunii 
Publice. Carazin a fost numit la acest minister în calitate de 
conducător al administraţiei şcolare. El a scris regulamente 
pentru instruirea poporului, pentru universităţi şi academii. La 
baza organizării tuturor universităților din Rusia se află 
regulamentul său din 1804. Carazin era un susţinător al 
activității diferiților fruntaşi, pe regiuni, şi un promotor al 
culturii în popor. Fire prea liberă şi sinceră, el a trebuit să se 
retragă de la conducerea instituţiei publice, la 1804, în vârstă 
de 31 de ani. Şi totuşi, după o activitate atât de 
prodigioasă!”[60]. 

Istoria întemeierii Universității Imperiale din Harkov este 
foarte instructivă. La 1786 s-a pus problema fondării a încă trei 
universități şi au fost desemnate tot atâtea oraşe: Pskov, 
Cernigov şi Penza. Vasile Carazin propune să facă o donaţie de 

400000 ruble, cu condiţia ca universitatea să fie înființată la 
Harkov. Banii erau adunați de la nobilimea locală care a 
sprijinit o inițiativă ce s-a dovedit a fi inspirată. De fapt, 
nobilimea din regiunea Harkov era urmaşă a boierilor români 
din Moldova, care s-au refugiat cu Dimitrie Cantemir şi au fost 
împământeniți acolo. La 1804 s-a înființat Universitatea 
Imperială din Harkov. Aşadar, fondatorul primei stații 
meteorologice din regiunea Harkov, Vasile Carazin, a fost şi 
întemeietorul universităţii din localitate. 

Astfel la începutul secolului XX, din nouă universități 
care activau (Petersburg, Moscova, Kiev, Kazani, Odesa, 
Harcov, Varşovia, Tartu, Tomsk), patru erau ctitorite de 
compatrioţii noştri români. 

Basarabeanul Leon Casso n-a fost doar un simplu ctitor 
de şcoală, ci şi ministrul învăţământului în Rusia ţaristă. S-a 
născut pe 8 iunie 1865, la Ciutuleşti, judeţul Soroca. Studiile 
secundare le-a făcut la Liceul „Condorcer” din Paris. Tot acolo 
şi-a început studiile universitare la Facultatea de filozofie şi 
istorie, transferându-se în Germania, unde a studiat 
jurisprudența la universitățile din Heidelberg şi Berlin, 
obținând, în mai 1889, titlul de doctor utriusque juris. 
Examenele pentru titlul de magistru le susține la Universitatea 
din Dorpat (Tartu), unde în 1892 este numit docent (dreptul 
bisericesc), iar în 1893 — profesor (dreptul baltic). Pregătindu- 
se pentru parcurgerea acestor trepte ale învățământului superior 
din Rusia, care îi deschideau perspectiva unei strălucite cariere 
profesionale, el — parcă urmând exemplul unui alt mare român, 
contemporan al său, Pavel Stefan Leonard, — îşi editează prima 
scriere ştiinţifică, Die Hasftung des Benefiziaberben nach 
romischem und  heutingem Rechte. (“Răspunderea 
moştenitorului beneficiar după dreptul roman şi modern”, teza 
de doctorat), la Berlin, în 1889. La Dorpat a tipărit o altă 
lucrare importantă: Obzor ostzeiskogo grajdanskogo prava 
(1894) (Analiza dreptului civil vestic). Tot acolo a editat 
studiul „Ordinea succesorală a moştenitorului în obligațiunile 

succedatului” (1895). În acelaşi an, este transferat la 
Universitatea din Harkov, la catedra de drept civil, iar de acolo 
— la Moscova, în funcția de inspector şi, ulterior, de director al 
Colegiului „7areviciul Nicolai”. Exponent al unei culturi de 
excepţie — îşi scria operele în ruseşte şi în germană, mai 
cunoştea limbile: română, franceză, italiană şi engleză. Era un 
profesionist fără egal, un bun cunoscător al dreptului civil, 
magistrat funciar. În septembrie 1910 este numit ministru al 
învăţământului public. I-a fost recomandat lui Stolâpin de 
familia Krupenski, cu care era înrudit, şi care avea mare trecere 
la curtea imperială. Leon Casso s-a ferit de politică, preferând 
reformele administrative în limitele unui conservatism 
moderat. 

N.I.Pavlov, în cartea „M.S. Împăratul Nicolai II” (Paris, 
1927), îl pune pe Leon Casso, în rândul celor mai destoinici 
miniştri din timpul domniei lui Nicolai al II!*. Basarabeanul 
Vladimir Purişkevici îi prezicea postul de prim-ministru, dar, 
spre stupoarea tuturor, la 26 noiembrie 1914 Leon Casso s-a 
stins din viaţă. Românului Leon Casso i-a fost dat să realizeze 
reforma învăţământului rusesc în momentele cele mai dificile, 
după revoluția din 1905-1907, când nimeni nu-şi imagina cum 
va fi viitorul imperiului ce prinsese a se fisura. 

Desigur, nici pe de parte nu au fost pomeniţi toți acei 
care şi-au adus contribuţia la fondarea altor instituţii de 
învăţământ din Rusia decât cele amintite mai sus, la activitatea 
în alte domenii (cum a fost N. Milescu Spătaru, ambasador al 
Rusiei în China). Am dorit doar să pun accentul pe nişte fapte 
uitate intenţionat care, astăzi, ar trebui să trezească conştiinţa 
elitei ruseşti, desigur, în cazul în care ea are o brumă din 
noblețea de care n-au dus lipsă fondatorii de şcoli superioare şi 
medii din Rusia — românii noştri. 

Atâtea detalii ignorate despre originea, continuitatea, si 
însăşi existenta poporului român dau de gândit. Cine schimbă 
si interpretează istoria României? 

